ΑΡΘΡΟΣΥΛΛΕΚΤΗΣ by Dyosmaraki (3): "...και του πουλιού το γάλα " στη Σάμο\n«Θα την έχεις ακούσει βέβαια την έκφραση: και του πουλιού το γάλα», με ρώτησε ο Φρόντις την ώρα που εισπλέαμε αργά με το σκάφος μας στο λιμάνι του Πυθαγορείου στη Σάμο. «Ναι, είναι το σλόγκαν μιας αλυσίδας σούπερ μάρκετ». «Ε λοιπόν σε πληροφορώ ότι η φράση αυτή έχει ηλικία 2.300 ετών! Την είπε ή μάλλον την έγραψε ο Μένανδρος, ο κωμικός ποιητής του 3ου π.Χ. αιώνα, αναφερόμενος στη Σάμο εκείνης της εποχής: και ορνίθων γάλα φέρει η νήσος. Ετοιμάσου να γνωρίσεις ένα νησί που είχε και εξακολουθεί να έχει... τα πάντα!».\nΜε μόλις πέντε ημέρες στη διάθεσή μας, συνειδητοποιήσαμε ότι δεν προλαβαίναμε να δούμε και πολλά από ένα νησί έκτασης 490 τ. χλμ. Περπατήσαμε ώς το ξενοδοχείο Doryssa Seaside Resort, όπου βρίσκεται η έδρα του Πνευματικού Ιδρύματος Σάμου «Νικόλαος Δημητρίου», μια ανεκτίμητη πηγή πληροφοριών για το νησί, και βολευτήκαμε σε ένα από τα πολυτελή δωμάτια αυτού του μοναδικού συγκροτήματος που έχει τη μορφή ενός χωριού. Την πρώτη μέρα «βυθιστήκαμε» στη βιβλιοθήκη του Ιδρύματος, κρατήσαμε τις σημειώσεις μας και σημαδέψαμε πάνω στον Πολιτιστικό Χάρτη Πυθαγορείου της Terrain ένα σωρό μέρη που αξίζει να επισκεφθούμε στη γύρω περιοχή.\nΚοιτώντας τις σημειώσεις πάνω στον χάρτη, αλλά και την ευρύτερη περιοχή του λόφου βόρεια από το ξενοδοχείο, εντόπισα πολλά σημαντικά μνημεία που θα άξιζε να επισκεφθούμε. Φόρεσα τα πεζοπορικά αρβυλάκια μου, όμως ο Φρόντις δίπλα μου φαινόταν να έχει άλλα σχέδια. Τον είδα να φοράει το μαγιό του και να βάζει στον σάκο του τη μάσκα, τα βατραχοπέδιλα και μια πετσέτα. «Μ’ αυτά θα εξερευνήσεις τα μνημεία της εποχής του Πολυκράτη;», τον ρώτησα κάπως περιπαιχτικά, για να μου απαντήσει κάπως κοφτά: «Ναι, μ’ αυτά. Βάλε και εσύ το μαγιό σου. Και πάρε και τη μάσκα σου, θα σου χρειαστεί».\nΠερπατήσαμε ώς την άκρη του σύγχρονου μόλου στο λιμάνι του Πυθαγορείου, και εκεί ετοιμαστήκαμε για τη βουτιά. «Μπορείς να κρατήσεις την ανάσα σου αρκετά, ώστε να βουτήξεις εκεί κάτω; Το βάθος είναι περίπου 14 μέτρα», μου είπε ο Φρόντις φορώντας τη μάσκα του. «Τι έχει εκεί κάτω;» ρώτησα απορημένος. «Λοιπόν, εκεί κάτω βρίσκονται τα θεμέλια του μόλου που προστάτευε το αρχαίο λιμάνι της πόλης της Σάμου. Ενα λιμάνι περίπου δύο φορές μεγαλύτερο από το σημερινό, αρκετά ευρύχωρο ώστε να φιλοξενεί τον πολεμικό στόλο του νησιού, 100 πεντηκόντορους με πολύ δυνατά πληρώματα και εξαιρετικά αξιόμαχους πολεμιστές. Σκέψου ότι αυτός ο μόλος, που προστάτευε το λιμάνι από τους δυνατούς νοτιάδες, στα βαθύτερα σημεία του ήταν θεμελιωμένο σε βάθος 36 μέτρων! Για την εποχή που κατασκευάστηκε, τον 6ο π.Χ. αιώνα, ήταν ένα πραγματικό θαύμα τεχνολογίας!».\nΟμως μας περίμεναν κι άλλα θαύματα. Στον λόφο Καστρί, βορειοδυτικά από την αρχαία πόλη, επισκεφθήκαμε το Ευπαλίνειο Ορυγμα, μια σήραγγα μήκους 1.036 μέτρων, με εσωτερικές διαστάσεις 1,80x1,80 μ., που σκάφτηκε στο σκληρό πέτρωμα για να φέρει νερό στην πόλη από μια μακρινή πηγή, με τρόπο αθέατο στους εχθρούς, ώστε να μην έχουν πρόβλημα οι Σαμιώτες σε μια μακρόχρονη πολιορκία. Ο τύραννος Πολυκράτης που κυβερνούσε τότε το νησί διέταξε τον αρχιμηχανικό Ευπαλίνο από τα Μέγαρα να ολοκληρώσει το έργο όσο πιο γρήγορα μπορούσε. Και ο Ευπαλίνος, για να κερδίσει χρόνο, τόλμησε κάτι που δεν είχε ξαναγίνει μέχρι τότε. Εβαλε δύο συνεργεία να σκάβουν ταυτόχρονα από τις δύο πλευρές του βουνού, με στόχο να συναντηθούν οι δύο σήραγγες στα μισά της διαδρομής, σε βάθος 180 μέτρων κάτω από την κορυφή του λόφου. Και τα κατάφερε!\nΤο τείχος που περιέκλειε την αρχαία πόλη ήταν και αυτό εντυπωσιακό. Είχε μήκος 6.430 μέτρα και ήταν ενισχυμένο με 40 αμυντικούς πύργους! Οι γιγάντιοι πελεκημένοι ογκόλιθοι με τους οποίους είναι χτισμένο παραμένουν σε πολλά σημεία στη θέση τους σε ύψος που υπερβαίνει τα 3 μέτρα.\nΠερίπου έξι χιλιόμετρα δυτικά από την αρχαία πόλη, πάνω στην οποία είναι θεμελιωμένη η σύγχρονη πόλη του Πυθαγορείου, βρίσκονται τα εντυπωσιακά ερείπια του ναού της Ηρας, ενός από τους μεγαλύτερους ναούς της αρχαιότητας. Ηταν χτισμένος στις όχθες του ποταμού Ιμβρασου, όπου οι αρχαίοι Σάμιοι πίστευαν ότι είχε γεννηθεί η θεά Ηρα.\nΤο έδαφος εδώ δυστυχώς ήταν σαθρό από τις προσχώσεις του ποταμού, αλλά ούτε σκέψη να τον χτίσουν σε άλλο σημείο. Ο πρώτος ναός που χτίστηκε εδώ, τον 8ο αιώνα, ήταν ένας εντυπωσιακός εκατόμπεδος ναός (μήκους 100 ποδών, περίπου 33 μέτρα) με ξύλινους κίονες. Το 560/570 π.Χ. οι Σάμιοι έχτισαν στη θέση του έναν εντυπωσιακό ναό πολύ μεγαλύτερων διαστάσεων, 105x52 μέτρα, με πέτρινους κίονες. Ομως, το σαρθό έδαφος δεν άντεξε το βάρος του και λίγα χρόνια μετά σωριάστηκε σε ερείπια. Οι Σάμιοι ξεκίνησαν αμέσως την ανοικοδόμηση του ναού, χρησιμοποιώντας τα ίδια οικοδομικά υλικά, αλλά δεν κατάφεραν ποτέ να τον ολοκληρώσουν...\n«Και πού έβρισκαν χρήματα για όλα αυτά;» ρώτησα τον Φρόντι. «Ηταν άξιοι ναυτικοί, με μεγάλα καράβια, που ταξίδευαν στις αγορές όλης της Μεσογείου. Στα χρόνια της ακμής, στα μέσα του 6ου αιώνα, όταν έγιναν όλα αυτά τα έργα, τους κυβερνούσε ένας στιβαρός κυβερνήτης, ο τύραννος Πολυκράτης, που τους είχε στην πρέσα αλλά ήταν και πολύ αποτελεσματικός. Είχαν και έναν πανίσχυρο στόλο, τι άλλο θέλεις; Πραγματικά είχαν και του πουλιού το γάλα!».\nΑναρτήθηκε από dyosmaraki στις 10:34 μ.μ.\nΕτικέτες Σάμος, Ταξίδια


Το γοητευτικό Hd Parque Cristobal Gran Canaria είναι ένα ξενοδοχείο 3 αστέρων στην Πλάγια ντελ Ινγκλές που προσφέρει νυχτερινό κέντρο, νεροτσουλήθρες και πισίνα. Το Hd Parque Cristobal Gran Canaria Ξενοδοχείο καλωσορίζει τους επισκέπτες του σε δωμάτια για μη καπνιστές από το 1978.\nΗ όμορφη τοποθεσία του Hd Parque Cristobal Gran Canaria Ξενοδοχείο συμβάλλει στην εύκολη πρόσβαση σε Holiday World Maspalomas που βρίσκεται σε απόσταση 15-λεπτών με τα πόδια. Το κατάλυμα είναι σε απόσταση 1 χλμ από το κέντρο της πόλης.\nΤοποθετημένο δίπλα σε πάρκα και έναν βοτανικό κήπο, το ξενοδοχείο έχει άμεση πρόσβαση σε εκθαμβωτική παραλία με μπανγκαλόου, ομπρέλες και πετσέτες.\nΤο ξενοδοχείο προσφέρει 233 δωμάτια με πανοραμική θέα στη θάλασσα εξοπλισμένα με δωρεάν Wi-Fi, θυρίδα ασφαλείας για λάπτοπ, τηλεόραση με επίπεδη οθόνη, πρέσα παντελονιών και απευθείας τηλεφωνική γραμμή και ιδιωτικά μπάνια που διαθέτουν ντους, σεσουάρ και μπουρνούζια. Τα δωμάτια είναι εξοπλισμένα με φούρνο μικροκυμάτων, παροχές για καφέ και τσάι και εστία μαγειρέματος.\nΤο πρωϊνό σερβίρεται στο εστιατόριο. Το εστιατόριο σερβίρει πιάτα ιταλικής κουζίνας. Προσφέρονται αλκοολούχα ποτά στο σνακ μπαρ.\nΤο Hd Parque Cristobal Gran Canaria Ξενοδοχείο βρίσκεται 35-λεπτά οδικώς από το αεροδρόμιο Gran Canaria.\nΤο ξενοδοχείο προσφέρει περιποιήσεις ομορφιάς, μασάζ ποδιών και περιτυλίξεις σώματος για χαλάρωση και ανανέωση. Το ξενοδοχείο προσφέρει γυμναστήριο, μαθήματα αεροβικής και γιόγκα για να βοηθάει στην ευεξία των επισκεπτών.\nHotel Altaia Αλτέα


Νέες κατευθυντήριες οδηγίες για το βάρος των γυναικών στην εγκυμοσύνη – medinova.gr\nΟπως αναφέρουν οι οδηγίες, ο ΔΜΣ υπολογίζεται όταν διαιρεθεί το νυν βάρος (σε κιλά) με το τετράγωνο του ύψους σε μέτρα (kg/m2). Αναλόγως με το πηλίκο, το σωματικό βάρος ταξινομείται ως εξής:\nΟι εγκυμονούσες χρειάζονται μεταξύ 2.200 και 2.900 θερμίδες την ημέρα. Ωστόσο δεν πρέπει να φθάνουν μονομιάς σε αυτές τις θερμίδες, αλλά να αυξάνουν σταδιακά, καθώς μεγαλώνει το μωρό, όσες καταναλώνουν.\nΠρακτικά αυτό σημαίνει ότι κατά το πρώτο τρίμηνο της κυήσεως δεν θα αυξήσουν τις θερμίδες που τρώνε. Το δεύτερο, όμως, θα τρώνε κατά μέσον όρο 340 θερμίδες περισσότερες την ημέρα και το τρίτο τρίμηνο, όταν πια η σωματική ανάπτυξη του μωρού είναι ραγδαία, θα τρώνε 450 θερμίδες περισσότερες την ημέρα.\nΤέλος, οι νέες κατευθυντήριες οδηγίες για τις υγιείς εγκύους με ομαλή εγκυμοσύνη, δίχως επιπλοκές και δυνητικούς κινδύνους, συνιστούν 30 λεπτά ήπιας άσκησης τις περισσότερες ημέρες της εβδομάδας. Για παράδειγμα το περπάτημα και το κολύμπι είναι δύο από τις καλύτερες επιλογές, ενώ πιο πολύπλοκες ή έντονες ασκήσεις συνιστώνται μόνον σε όσες συνήθιζαν να γυμνάζονται συστηματικά επί πολύ καιρό πριν τη σύλληψη.\nEίναι ο συριγμός του νηπίου σημάδι άσθματος;


Μιχάλης Καλογήρου EUROKINISSI\nΓια τη δημόσια αντιπαράθεση μεταξύ δικαστικών λειτουργών για τον χειρισμό της υπόθεσης Novartis, αλλά και για την κριτική που ασκείται για τους νέους ποινικούς κώδικες, μίλησε ο Υπουργός Δικαιοσύνης στο Ραδιόφωνο News 24/7 στους 88,6.\nnews247 14 Ιουνίου 2019 12:46\n"Το κλίμα που έχει δημιουργηθεί είναι ζοφερό", δήλωσε στο Ραδιόφωνο News 24/7 στους 88,6 και την εκπομπή "Παιχνίδια Εξουσίας" του Βασίλη Σκουρή, ο Υπουργός Δικαιοσύνης, σχολιάζοντας τη δημόσια αντιπαράθεση μεταξύ δικαστικών λειτουργών για τον χειρισμό της υπόθεσης Novartis.\nΟ Μιχάλης Καλογήρου είπε ότι η προκαταρκτική εξέταση γίνεται για να πάψουν οι διαρροές, αλλά και να ξεκαθαριστεί η κατάσταση που όπως είπε δημιουργεί εσφαλμένες εντυπώσεις και πλήττει το κύρος της δικαιοσύνης.\nΑπέρριψε, επίσης, τα περί σκευωρίας και στοχοποίησης πολιτικών αντιπάλων που καταλογίζει η αντιπολίτευση στην κυβέρνηση, σημειώνοντας ότι η υπόθεση έχει μπει στο αρχείο για τέσσερα πρόσωπα.\n“Το αν και ποια πολιτικά πρόσωπα εμπλέκονται θα το αποφασίσει η Δικαιοσύνη. Δεν θα κάνω κανένα ιδιαίτερο σχόλιο για τα περί σκευωρίας και εξεταστικών. Από κει που μας χρωστούσαν μας πήραν και το βόδι” είπε χαρακτηριστικά ο Υπουργός.\nΣε σχέση με τις καταγγελίες Αγγελή, απάντησε πώς “κάποιοι μισοδιαβάζουνε την επιστολή Αγγελή” καθώς -σύμφωνα με τον κ. Καλογήρου - ο αντιεισαγγελέας στο κείμενό του δηλώνει ότι υπάρχει σκάνδαλο αλλά κατά τη γνώμη του δεν ερευνάται σωστά.\nΟ Υπουργός Δικαιοσύνης απάντησε και στην κριτική που ασκείται για τους νέους ποινικούς κώδικες.\nΟ Μιχάλης Καλογήρου καταλόγισε ιδιοτέλεια, προχειρότητα και πολιτική ανοησία σε όσους σχετίζουν την ελάφρυνση των ποινών με την υπόθεση της Χρυσής Αυγής. Πρόσθεσε ότι προβλέπονται ήδη στα κωλύματα ποια πρόσωπα έχουν δικαίωμα εκλέγειν και εκλέγεσθαι.\nNovartis: Αυλαία για τη διπλή έρευνα\nΞένη Δημητρίου: "Έχουμε εμπιστοσύνη στα αρμόδια όργανα"


Καθηγητής Κωνσταντίνος Σιέττος: «Με την πανδημία δεν έχουμε τελειώσει... Υπάρχει ο κίνδυνος αλλεπάλληλων κυμάτων» | newsbreak\n10-04-2020 - 19:25μμ\nΑν και όλα δείχνουν πως τα μέτρα αποδίδουν και ο κορωνοϊός δεν έχει ξεφύγει στην Ελλάδα, όπως σε άλλες χώρες, η κατάσταση είναι ακόμα δύσκολη και τώρα και θα παραμείνει και στο μέλλον. Ο καθηγητής Εφαρμοσμένων Μαθηματικών Κωνσταντίνος Σιέττος δηλώνει πως: «με αυτή την πανδημία δεν έχουμε τελειώσει. Υπάρχει ο κίνδυνος αλλεπάλληλων κυμάτων».\nΟ Κωνσταντίνος Σιέττος, με τη χρήση διάφορων μαθηματικών μοντέλων, προέβλεψε τον Δεκέμβριο του 2014 ότι η εξάπλωση του ιού Έμπολα στη Λιβερία και τη Σιέρα Λεόνε θα σταματούσε τρεις μήνες αργότερα. Πρόβλεψη που δικαιώθηκε. Σήμερα ο και η ομάδα του συνεργάζονται με τον καθηγητή Μικροβιολογίας του ΕΚΠΑ Αθανάσιο Τσακρή για την χαρτογράφηση του κορωνοϊού στο αρχικό επίκεντρό του, την επαρχία Χουμπέϊ της Κίνας.\nΟ καθηγητής Εφαρμοσμένων Μαθηματικών του Πανεπιστημίου της Νάπολης μίλησε στο ΑΠΕ για αυτές τις μελέτες. Στην περίπτωση της Κίνας, οι ερευνητές δημιούργησαν ένα μαθηματικό μοντέλο με βάση τα επιδημιολογικά δεδομένα που είχαν συγκεντρώσει από τις 11 Ιανουαρίου έως τις 10 Φεβρουαρίου. Ήταν από τις πρώτες μελέτες που έγιναν σε τόσο αρχικό στάδιο προσφέροντας μια πρόβλεψη τριών εβδομάδων μπροστά.\nΣε δεύτερη μελέτη η ομάδα του εστίασε στην περίπτωση της Λομβαρδίας αναπτύσσοντας ένα πιο προχωρημένο μαθηματικό μοντέλο. Οι ερευνητές συγκέντρωσαν στοιχεία από την αρχή της καταγραφής τους, στις 21 Φεβρουαρίου, έως τις 19 Μαρτίου όπου επιβλήθηκε και το γενικό lockdown. Ο στόχος ήταν με διάφορες μαθηματικές μεθόδους να βρεθεί η «ημέρα 0», δηλαδή η έναρξη.\n«Βρήκαμε πως τα πρώτα κρούσματα πρέπει να εκδηλώθηκαν στα μέσα Ιανουαρίου, ενώ ο πρώτος εντοπισμός έγινε στις 21 Φεβρουαρίου. Αυτό σημαίνει πως χάθηκε πολύτιμος χρόνος. Αλλά ακόμη και μετά τη λήψη των πρώτων μέτρων, οι βιομηχανίες, όπου συγκεντρώνεται πλήθος εργαζομένων, συνέχισαν να λειτουργούν. Ακόμη και τώρα ένας μεγάλος όγκος εργαζομένων εξακολουθεί να πηγαίνει στην εργασία του. Η πανδημία βρήκε τη Λομβαρδία εντελώς απροετοίμαστη. Ακόμη και στα νοσοκομεία δεν υπήρχαν σε επάρκεια υλικά για την προστασία των γιατρών και των νοσηλευτών», είπε στο ΑΠΕ-ΜΠΕ ο Κωνσταντίνος Σιέττος.\nΟ καθηγητής εξηγεί γιατί είναι τόσο σημαντική αυτή η ημερομηνία; «Γιατί έτσι μπορούμε να εκτιμήσουμε τη δυναμική της επιδημίας», απαντά και συνεχίζει: «Δεν είναι το ίδιο να έχει ξεκινήσει μια επιδημία στα μέσα Φεβρουαρίου με το να έχει ξεκινήσει τον Δεκέμβριο με έναν συγκεκριμένο αριθμό επιβεβαιωμένων κρουσμάτων. Η αρχική ημερομηνία μάς δείχνει, πρώτον, πότε πρέπει να περιμένουμε το τέλος και, δεύτερον, ποιος μπορεί να είναι ο πιθανός αριθμός των κρουσμάτων».\nΤο συμπέρασμα με βάση αυτά τα δεδομένα είναι πως εάν τηρηθούν αυτά τα μέτρα η επιδημία θα αποσβεστεί στη Λομβαρδία περί τα τέλη Μαΐου με τις αρχές Ιουνίου. Οσο για την Ελλάδα; «Έχουμε μόνο συγκεντρωτικά στοιχεία για τη χώρα και αυτό δεν μας βοηθά επιστημονικά επειδή είναι μεγάλη η πληθυσμιακή ανομοιογένεια», υποστηρίζει και συνεχίζει εφιστώντας την προσοχή:\nΣε ερώτηση εάν μπορούν τα μαθηματικά μοντέλα να λύσουν το πρόβλημα απαντά: «Η ίδια ερώτηση μού είχε τεθεί από έναν ξένο δημοσιογράφο με αφορμή τη μελέτη για τον Έμπολα. Τα μαθηματικά μοντέλα μπορούν να βοηθήσουν. Αλλά τηρουμένων πάντα των αναλογιών, το πρόβλημα και της φτωχής Αφρικής και της πλούσιας Ευρώπης είναι η υποχρηματοδότηση των δημόσιου συστήματος υγείας».\nΚαι ολοκληρώνει ο κ. Σιέττος λέγοντας πως στην Ιταλία έχουν γίνει τα τελευταία χρόνια περικοπές ύψους 37 δισ. ευρώ: «Το δημόσιο σύστημα υγείας δεν είναι πολυτέλεια, είναι ανάγκη. Εάν ήταν επαρκώς θωρακισμένο, η αντιμετώπιση θα ήταν πολύ καλύτερη. Τα ποσοστά θνησιμότητας θα μπορούσαν να πέσουν ακόμη και κατά 50%».


United 21, Thane | Hotels.com\nΌλα τα καταλύματα σε Thane, Μαχαράστρα, Ινδία\n29, LBS Marg, Gokul Nagar, Thane West, Thane, Μαχαράστρα, 400061, IND\nΞενοδοχείο 3 αστέρων με 2 εστιατόρια, κοντά σε Viviana Mall-Εμπορικό Κέντρο\n1 - United 21, Thane, Νυχτερινό κλαμπ\n2 - United 21, Thane, Εσωτερική μπανιέρα υδρομασάζ\n3 - United 21, Thane, Deluxe Δωμάτιο, Δωμάτιο επισκεπτών\n4 - United 21, Thane, Σουίτα, Δωμάτιο επισκεπτών\n5 - United 21, Thane, Deluxe Δωμάτιο, Δωμάτιο επισκεπτών\n6 - United 21, Thane, Deluxe Δωμάτιο, Δωμάτιο επισκεπτών\n7 - United 21, Thane, Σουίτα, Δωμάτιο επισκεπτών\n8 - United 21, Thane, Σουίτα, Μπάνιο\n9 - United 21, Thane, Πρόσοψη ξενοδοχείου\n10 - United 21, Thane, Εστιατόριο\n11 - United 21, Thane, Εστιατόριο\n12 - United 21, Thane, Εστιατόριο\n13 - United 21, Thane, Θεραπεία σπα\n14 - United 21, Thane, Θεραπεία σπα\n15 - United 21, Thane, Μασάζ\n16 - United 21, Thane, Χώρος αναμονής\n17 - United 21, Thane, Γήπεδο τένις\n18 - United 21, Thane, Γιόγκα\n19 - United 21, Thane, Fitness Studio\n20 - United 21, Thane, Fitness Studio\n21 - United 21, Thane, Αίθουσα συνεδριάσεων\n22 - United 21, Thane, Αίθουσα συνεδριάσεων\n23 - United 21, Thane, Αίθουσα συνεδριάσεων\n24 - United 21, Thane, Μπιλιάρδο\n25 - United 21, Thane, Luxury Δωμάτιο, 1 King Κρεβάτι, Δωμάτιο επισκεπτών\n26 - United 21, Thane, Luxury Δωμάτιο, 1 King Κρεβάτι, Δωμάτιο επισκεπτών\n27 - United 21, Thane, Σουίτα, Δωμάτιο επισκεπτών\n28 - United 21, Thane, Εστιατόριο\n29 - United 21, Thane, Εστιατόριο\n30 - United 21, Thane, Θεραπεία σπα\n31 - United 21, Thane, Θεραπεία σπα\n32 - United 21, Thane, Περιποίηση προσώπου\n33 - United 21, Thane, Κομμωτήριο\n34 - United 21, Thane\nViviana Mall-Εμπορικό Κέντρο - 18 λεπτά περπάτημα\nJupiter Hospital-Νοσοκομείο - 18 λεπτά περπάτημα\nMasunda-Λίμνη - 22 λεπτά περπάτημα\nKorum Mall-Εμπορικό Κέντρο - 23 λεπτά περπάτημα\nΠάρκο Αναψυχής Tikuji-ni-Wadi - 4,1 χλμ.\nΠάρκο Reliance Corporate Park - 10,2 χλμ.\nNirmal Lifestyle Mall (εμπορικό κέντρο) - 7,9 χλμ.\nΠάρκο Πεταλούδων Ovalekar Wadi - 9,1 χλμ.\nΔείτε όλα τα καταλύματα σε Thane\nUnited 21: Γύρω περιοχή\nΒομβάη (BOM-Διεθνές Αεροδρόμιο Chhatrapati Shivaji) - 55 λεπτά με αμάξι\nΣταθμός Nahur της Μουμπάι - 8 λεπτά με αμάξι\nΣταθμός Bhandup της Μουμπάι - 10 λεπτά με αμάξι\nΜέγεθος συνεδριακού χώρου (πόδια) - 497\nΤο World of Wellness διαθέτει 2 χώρους περιποίησης που περιλαμβάνουν δωμάτια για ζευγάρια και εξωτερικούς χώρους περιποίησης. Οι υπηρεσίες του σπα περιλαμβάνουν θεραπείες περιποίησης προσώπου, περιτύλιξη σώματος, απολέπιση σώματος και θεραπείες περιποίησης σώματος. Προσφέρεται μία σειρά από θεραπείες περιποίησης, οι οποίες περιλαμβάνουν αρωματοθεραπεία, θεραπείες της Αγιουρβέδα και υδροθεραπεία. Το σπα είναι εξοπλισμένο με σάουνα και μπανιέρα υδρομασάζ.\nSpices and Sauces - Αυτό το μέρος (εστιατόριο) σερβίρει μεσημεριανό και βραδινό. Οι επισκέπτες μπορούν να απολαύσουν ποτά στο μπαρ. Διατίθεται παιδικό μενού.\nBlue Flame - Αυτό το μέρος (εστιατόριο) σερβίρει πρωινό, πρόγευμα, μεσημεριανό και βραδινό.\nWaves Lounge Bar - Αυτό το μέρος (πολυτελές εστιατόριο) σερβίρει μεσημεριανό και βραδινό. Οι επισκέπτες μπορούν να απολαύσουν ποτά στο μπαρ.\nAnytime - Onsite καφετέρια. Ανοιχτά όλο το 24ωρο.\nΕιδικές πληροφορίες για το United 21\nΣυχνές ερωτήσεις για το United 21\nΠροσφέρει το United 21 δωρεάν ακύρωση και πλήρη επιστροφή χρημάτων;\nΝαι, το United 21 έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠροσφέρεται στάθμευση στον χώρο του καταλύματος (United 21);\nΥπάρχει πισίνα σε αυτό το κατάλυμα (United 21);\nΕπιτρέπονται κατοικίδια σε αυτό το κατάλυμα (United 21);\nΠοιες ώρες πραγματοποιείται το check-in και το check-out σε αυτό το κατάλυμα (United 21);\nΥπάρχουν εστιατόρια σε αυτό το κατάλυμα (United 21) ή στη γύρω περιοχή;\nΝαι, υπάρχουν 2 εστιατόρια στο κατάλυμα. Μερικά κοντινά εστιατόρια είναι τα εξής: Cafe Coffee Day (12 λεπτά με τα πόδια), Pizza Hut (12 λεπτά με τα πόδια) και Fishland Restaurant (12 λεπτά με τα πόδια).


Θέμα: ΘΕΜΑ 3\nΑποστολέας Θέμα: ΘΕΜΑ 3 (Αναγνώστηκε 2691 φορές)\n« στις: 14 Μάι 2009, 02:40:25 μμ »\nΣυνάδελφοι, τα τελευταία χρόνια παρατηρώ ότι ανάμεσα στο ΘΕΜΑ3 και ΘΕΜΑ4 οι περισσότεροι μαθητές χάνουν μονάδες από το ΘΕΜΑ3. Για το λόγο αυτό ανεβάζω μια πρόταση για ΘΕΜΑ3. Για τυχόν σχόλια,λάθη και στείλτε μήνυμα.\nΣε έναν αγώνα μήκους συμμετέχουν στα προκριματικά 30 αθλητές. Το όριο για να περάσει κάποιος στον τελικό είναι 7,80 μέτρα . Κάθε αθλητής έχει στη διάθεσή του το πολύ τρεις(3) προσπάθειες τις οποίες τις εκτελεί συνεχόμενες. Αν σε κάποια προσπάθεια πιάσει το όριο ο αθλητής δεν εκτελεί άλλη προσπάθεια αφού έχει ήδη περάσει στον τελικό.\nΝα γράψετε πρόγραμμα σε ΓΛΩΣΣΑ το οποίο:\nα) Θα έχει τμήμα δηλώσεων.\nβ) Για κάθε αθλητή θα διαβάζετε το όνομά του και τη χώρα προέλευσής του.\nγ) Στη συνέχεια για κάθε αθλητή θα καλείτε την διαδικασία ΠΡΟΣΠΑΘΕΙΕΣ (την οποία και να γράψετε), στην οποία θα γίνονται τα εξής:\n1. Θα διαβάζετε την καθεμία από τις επιδόσεις σε μέτρα ενός αθλητή μέχρι αυτός να πιάσει το όριο πρόκρισης στον τελικό ή μέχρι να του τελειώσουν οι τρεις διαθέσιμες προσπάθειες.\n2. Η διαδικασία θα επιστρέφει στο κύριο πρόγραμμα την επίδοση του αθλητή η οποία θα έχει την τιμή μηδέν(0) σε περίπτωση που δεν έπιασε ο αθλητής το όριο πρόκρισης ή την επίδοση με την οποία περνά στον τελικό.\nδ) Να καταχωρίσετε στους πίνακες ΟΝ, Χ, και ΕΠ τα ονόματα, τις χώρες και τις επιδόσεις αντίστοιχα, αυτών που προκρίνονται στον τελικό.\nε) Να εκτυπώσετε τα περιεχόμενα των πινάκων που φτιάξατε στο ερώτημα (δ) ταξινομημένα κατά φθίνουσα σειρά ως προς τις επιδόσεις (Θεωρείστε ότι δεν υπάρχουν ισοβαθμίες).\nστ) Ανάμεσα στους αθλητές που προκρίθηκαν να εκτυπώσετε το ποσοστό % αυτών που προέρχονται από την Ελλάδα.\nΣημείωση: Θεωρείστε ότι πέρασαν τουλάχιστον δύο αθλητές στον τελικό.\n« Τελευταία τροποποίηση: 15 Μάι 2009, 11:25:50 πμ από jgalano »\nΑπ: ΘΕΜΑ 3\n« Απάντηση #1 στις: 14 Μάι 2009, 02:57:36 μμ »\nΔιαφωνώ με την προσέγγιση σου, διότι το θέμα 3 που προτείνεις είναι ουσιαστικά ένα εύκολο Θέμα 4. Δηλαδή πάλι πίνακες, εισαγωγή πινάκων, εκτύπωση πινάκων και μια απλή εφαρμογή του αλγορίθμου της ταξινόμησης που όλοι οι μαθητές έχουν μάθει απέξω αλλά ελάχιστοι έχουν καταλάβει περί τινός πρόκειται.\nΕπίσης δε νομίζω ότι είναι κακό που οι μαθητές χάνουν μονάδες από το θέμα 3. Από κάποιο θέμα πρέπει να χάνουν μονάδες. Πως θα ξεχωρίσουν αυτοί που έχουν κατανοήσει τις βασικές αλγοριθμικές δομές? Επίσης να σημειώσω εδώ ότι το περυσινό θέμα 3 ήταν τραγικά εύκολο. Απλά κάποιοι μαθητές που έχουν μάθει ότι οι πίνακες είναι πανάκεια, χρησιμοποιήσαν πίνακες και τα έκαναν θάλασσα με το πέρασμα παραμέτρων στη συνάρτηση.\nΗ γνώμη μου είναι ότι οι 10 από τις 100 μονάδες θα πρέπει να είναι πολύ δύσκολο να τις πιάσει κάποιος. Δεν είναι δυνατόν να γραφεί 100 κάποιος που δεν έχει κατανοήσει τα στοιχειώδη.\nΔηλαδή αν το θέμα 4 αλλάξει και γίνει πιο δύσκολο, δηλαδή δεν αναφέρεται στις κλασικές τυποποιημένες σαρώσεις πινάκων δύο διαστάσεων, τότε το θέμα 3 που προτείνεις θα μπορούσε να μπει.\nΑλλά αν είναι να έχουμε ένα θέμα 4 από τα ίδια, νομίζω ότι το θέμα 3 θα πρέπει να έχει ένα δύσκολο ερώτημα.\n« Απάντηση #2 στις: 14 Μάι 2009, 04:21:04 μμ »\nΔηλαδή evry πιστεύεις ότι το ερώτημα γ) ή και το δ) θεωρείται έυκολο για τους μαθητές;\nΌσο για το τι θεωρούμε εμείς εύκολο είναι ένα ζήτημα. Εγώ πέρυσι στο βαθμολογικό διόρθωσα 400 γραπτά προερχόμενα από Αττική και έβαλα 5 φορές βαθμό 100. Δε νομίζω να είναι και φοβερό ποσοστό επιτυχίας παρόλη την ευκολία των θεμάτων.\n« Τελευταία τροποποίηση: 14 Μάι 2009, 04:39:10 μμ από jgalano »\n« Απάντηση #3 στις: 14 Μάι 2009, 10:08:59 μμ »\nΤο μόνο δύσκολο ερώτημα στο οποίο αρκετοί θα κολλήσουν είναι το γ)1. Το δ) δεν κατάλαβα γιατί είναι δύσκολο. Δεν πρόκειται απλά για 3 εκχωρήσεις? Εκτός αν δεν κατάλαβα καλά\nΕπίσης υπάρχει και κάτι το οποίο μπορεί να μπερδέψει αρκετούς καλούς μαθητές. Από ότι είδα δεν προκρίνονται όλοι. Άρα ο πίνακας πιθανόν να έχει λιγότερες από 30 θέσεις. Έχοντας στο μυαλό αυτό ο μαθητής και διαβάζοντας την εκφώνηση που λέει "Να δημιουργήσετε τους πίνακες ΟΝ, Χ και ΕΠ" μου φαίνεται ότι πιθανόν να μπερδευτεί γιατί θα προσπαθήσει να ορίσει πίνακες μεταβλητούς μεγέθους.\nΑπό την άλλη, αυτοί οι οποίοι θα πάνε με τους κλασικούς τυποποιημένους τρόπους θα εκχωρήσουν στον πίνακα τα μηδενικά (πράγμα που σύμφωνα με την εκφώνηση είναι λάθος). Έλα όμως που μετά τους ζητείται φθίνουσα ταξινόμηση. ʼρα τα μηδενικά που κακώς μπήκαν στον πίνακα θα βρεθούν στο τέλος του. Έτσι ο μαθητής θα εμφανίσει πράγματι αυτούς που πέρασαν σε φθίνουσα σειρά με κάποια μηδενικά στο τέλος.\nΓνωρίζοντας τώρα το σκεπτικό που βαθμολογούνται οι μαθητές μπορώ να σου πω με βεβαιότητα ότι για αυτό θα κοπούν από τους μαθητές ελάχιστες εώς καθόλου μονάδες, με την αιτιολόγηση ότι "έλα μωρέ, δεν εμφανίζει αυτά που ζητάμε? τι και αν εμφανίζει και κάποια μηδενικά στο τέλος. Αφού εμφανίζει και αυτά που ζητάμε είναι σωστό. Επίσης καλά κάνει και βάζει στον πίνακα μηδενικά. Καλύτερα αυτές οι θέσεις να έχουν μηδέν παρά να μείνουν χωρίς τιμή!!!"\nΌσον αφορά τα λίγα 100άρια που λες μπορεί απλά να σου έτυχαν άσχημα γραπτά. Δες τα στατιστικά που δίνει το υπουργείο παιδείας για το πόσοι έγραψαν πάνω από 90. Είναι αρκετοί πιστεύω. Το πρόβλημα με το μάθημα είναι ότι είναι μάθημα των άκρων. Δηλαδή οι καλοί εξισώνονται με τους πολύ καλούς και τους άριστους, στους οποίους μπορούν να εισχωρήσουν και αρκετοί μέτριοι. Έχω ξανα-αναφέρει το παράδειγμα μαθήτριάς μου η οποία έγραψε 100/100 ΑΕΠΠ και 35/100 μαθηματικά. Αυτό πιστεύω τα λέει όλα. Μπορεί να είναι μόνο ένα μεμονωμένο παράδειγμα αλλά κάτι δείχνει.\nΑντιθέτως ξέρω άτομα που έγραψαν μαθηματικά καλύτερα από ΑΕΠΠ!!!!\nΤέλος πάντων, φοβάμαι ότι η λογική των θεμάτων είναι να γράψουν όσο το δυνατόν περισσότεροι πάνω από τη βάση. Έλα όμως που 1 στους 3 μαθητές της τεχνολογικής θα γράψει κάτω από τη βάση ανεξαρτήτως θεμάτων!!!\nΤο πρόβλημα δεν είναι αν πέφτουν δύσκολα ή εύκολα, το πρόβλημα είναι ότι τα θέματα κάθε χρόνο αποτυγχάνουν στον βασικό σκοπό τους. Να ξεχωρίσουν οι άριστοι από τους πολύ καλούς, τους καλούς κλπ. Δεν έχουν δηλαδή την απαραίτητη διαβάθμιση.\n« Απάντηση #4 στις: 14 Μάι 2009, 10:55:31 μμ »\nevry, νομίζω ότι είσαι λίγο υπερβολικός.\nα) Καταρχήν το πάνω από 90 δεν είναι καθαρό 100.\nβ) Τα θέματα ΑΕΠΠ του 2008 ήταν πανεύκολα σε αντίθεση με τα Μαθηματικά.\nγ) στο ερώτημα δ) της άσκησης λέει καθαρά, οι πίνακες να έχουν τα στοιχεία αυτών που προκρίθηκαν στον τελικό.\nΔεν είχα κατά νου να ανεβάσω μια δύσκολη άσκηση . Για να την δυσκολέψουμε λίγο περισσότερο, η εκφώνηση θα μπορούσε να ήταν:\nΣε έναν προκριματικό αγώνα μήκους συμμετέχει άγνωστο πλήθος αθλητών το οποίο όμως δεν μπορεί να είναι πάνω από τριάντα (30) άτομα . Το όριο για να περάσει κάποιος στον τελικό είναι 7,80 μέτρα . Κάθε αθλητής έχει στη διάθεσή του το πολύ τρεις(3) προσπάθειες τις οποίες τις εκτελεί συνεχόμενες. Αν σε κάποια προσπάθεια πιάσει το όριο ο αθλητής δεν εκτελεί άλλη προσπάθεια αφού έχει ήδη περάσει στον τελικό.\nβ) Για κάθε αθλητή θα διαβάζετε το όνομά του και τη χώρα προέλευσής του. Αν ως όνομα δοθεί το κενό ή συμπληρωθούν 30 συμμετοχές τελειώνει ο προκριματικός γύρος.\nε) Να εκτυπώστε τα περιεχόμενα των πινάκων που φτιάξατε στο ερώτημα (δ) ταξινομημένα κατά φθίνουσα σειρά ως προς τις επιδόσεις.\nΣημείωση: α) Θεωρείστε ότι πέρασαν τουλάχιστον δύο αθλητές στον τελικό.\nβ) Θεωρείστε ότι δεν υπάρχουν ισοβαθμίες.\nΓια κάτι πιο δύσκολο θα πρότεινα το παρακάτω θέμα:\nΔυο φίλοι παίζουν ένα επιτραπέζιο παιχνίδι. Στόχος είναι ποιος θα φτάσει πρώτος στο τέρμα αφού διανύσει φυσικά 65 τετραγωνάκια που είναι η συνολική διαδρομή του παιχνιδιού (ΑΡΧΗ θεωρείται το σημείο μηδέν και τέρμα είναι το τετραγωνάκι 65).\nΟι παίκτες στην αρχή ρίχνουν από μια ζαριά ο καθένας χρησιμοποιώντας το μοναδικό ζάρι που υπάρχει στο παιχνίδι. Η διαδικασία επαναλαμβάνεται μέχρι ένας από τους δύο να φέρει τη μεγαλύτερη ζαριά . Ο νικητής ξεκινάει πρώτος το παιχνίδι.\nΣε κάθε γύρο του παιχνιδιού ο κάθε παίχτης εναλλάξ,\n ρίχνει το ζάρι και μετακινεί το πιόνι του, ανάλογα με την ένδειξη του ζαριού.\n Ωστόσο αν κάποιος φέρει ζαριά 6 τότε ο άλλος παίκτης χάνει τη σειρά του και ο παίκτης ξαναρίχνει το ζάρι μέχρι να φέρει αποτέλεσμα διαφορετικό του 6 ή μέχρι να τερματίσει.\n Ο άλλος παίκτης ξαναπαίζει όταν σταματήσει ο προηγούμενος να ρίχνει εξάρια και φυσικά δεν έχει τερματίσει .\nΩς προς τον τερματισμό του παιχνιδιού ισχύει ότι ο νικητής πρέπει να φθάσει στο τέρμα με ζαριά ακριβείας, δηλαδή:\n αν π.χ. απέχει από το τέρμα κατά 3 τετράγωνα πρέπει να ρίξει ακριβώς 3 για να τερματίσει,\n αν ρίξει μεγαλύτερη ζαριά π.χ. 5 παραμένει στο τετράγωνο που βρίσκεται\n αν ρίξει μικρότερη ζαριά π.χ. 2 πλησιάζει περισσότερο στο τέρμα.\nΝα γραφεί αλγόριθμος ο οποίος θα κάνει την προσομοίωση το παιχνιδιού. Πιο συγκεκριμένα:\nα) Θα διαβάζει αρχικά τα ονόματα των δυο παικτών και στη συνέχεια θα αποθηκεύει στη μεταβλητή ΟΠ το όνομα αυτού που θα ξεκινήσει πρώτος το παιχνίδι και στη μεταβλητή ΟΔ το όνομα του δεύτερου. Η διαδικασία εύρεσης του πρώτου και του δεύτερου περιγράφεται παραπάνω.\nβ) Θα διαβάζει επαναληπτικά τις ζαριές τον παικτών (με έλεγχο εισόδου η κάθε ζαριά να είναι ένας αριθμός από 1-6) και ακολουθώντας τη διαδικασία που περιγράφεται παραπάνω θα εμφανίζει τελικά το όνομα του νικητή του παιχνιδιού.\nγ) (Προαιρετικό) Να εκτυπωθεί το όνομα του παίκτη που σημείωσε τα περισσότερα συνεχόμενα 6-άρια.\nΣ' ευχαριστώ πολύ για τα σχόλια.\n« Τελευταία τροποποίηση: 15 Μάι 2009, 11:27:15 πμ από jgalano »\n« Απάντηση #5 στις: 14 Μάι 2009, 11:11:18 μμ »\nΠαράθεση από: jgalano στις 14 Μάι 2009, 10:55:31 μμ\nπάντα, αλλά στη συγκεκριμένη περίπτωση σε ποιο θέμα εννοείς ότι είμαι υπερβολικός?\nΤο καθαρό 100 δε σημαίνει τίποτα. Δηλαδή ένας που έγραψε 94 μπορεί να είναι καλύτερος από έναν που έγραψε 100. Σου θυμίζω ότι η τραγική ερώτηση με τις τεχνικές σχεδίασης αλγορίθμων έπιανε 6=100-94 μονάδες. Εγώ θεωρώ αριστούχους όσους είναι πάνω από 90, άντε βαριά 95.\nΔε διαφωνώ αλλά στα μαθηματικά για να γράψεις ήθελες μυαλό, ενώ στην ΑΕΠΠ το "πολύ" μυαλό έβλαπτε σοβαρά το βαθμό σου\nΔεν είπα ότι η εκφώνηση δεν είναι σαφής. Μια χαρά είναι, αυτό που δεν μου αρέσει είναι ότι ζητάς να "δημιουργήσουν" πίνακες στην μέση του αλγορίθμου. Αυτό ίσως δεν χτυπήσει καλά σε κάποιους μαθητές. Δεν ξέρω, υποθέτω, δε σημαίνει ότι έχω απαραίτητα δίκιο.\n« Απάντηση #6 στις: 15 Μάι 2009, 01:16:45 πμ »\nΈγω αντίθετα πιστεύω ότι έχουν αρκετά μεγάλο ενδιαφέρον τέτοιες ασκήσεις γιατί συνδιάζουν όλα τα κεφάλαια του βιβλίου και εξετάζουν σε βάθος τις γνώσεις του μαθητή. Η παρακάτω εκφώνηση πιστεύω ότι καλύπτει ένα μεγάλο μέρος της ύλης.\nΣε ένα κατάστημα κινητής τηλεφωνίας οι εισπράξεις από τις αγορές των πελατών υπολογίζονται ως εξής:\nΔιαβάζεται ο κωδικός ενός προϊόντος και η ποσότητά του σε τεμάχια και υπολογίζεται η τιμή του. Για να εκτυπωθεί το συνολικό κόστος των αγορών του κάθε πελάτη πρέπει να δοθεί ως κωδικός η λέξη «ΤΕΛΟΣ».\nΝα γίνει πρόγρα΅΅α στο οποίο:\nα) Να διαβάζετε τους κωδικούς, τις αντίστοιχες τιμές καθώς και τις διαθέσιμες ποσότητες σε τεμάχια των 200 προϊόντων που εμπορεύεται το συγκεκριμένο κατάστημα με έλεγχο εισόδου στην κάθε τιμή να είναι θετικός αριθμός και στην διαθέσιμη ποσότητα να είναι μεγαλύτερη ή ίση του μηδέν.\nβ) Για κάθε πελάτη που κάνει αγορά να εισάγεται το όνο΅ά του, οι κωδικοί των προϊόντων που αγοράζει καθώς και ο αντίστοιχος αριθμός τεμαχίων για το καθένα.\nγ) Να γίνεται έλεγχος ύπαρξης του κάθε κωδικού προϊόντος μέσω συνάρτησης που θα φτιάξετε, η οποία θα δέχεται τον κωδικό ενός προϊόντος καθώς και τον πίνακα με όλους τους διαθέσιμους κωδικούς του καταστήματος και θα επιστρέφει τη θέση του πρώτου στον δεύτερο ή το μηδέν αν ο συγκεκριμένος κωδικός δεν υπάρχει.\nδ) Σε περίπτωση που το προϊόν διατίθεται:\n αν τα τεμάχια που ζητά ο πελάτης είναι διαθέσιμα η αγορά γίνεται κανονικά\n αν τα τεμάχια δεν επαρκούν αλλά δεν είναι μηδέν να γίνεται ερώτηση για το αν θέλει να αγοράσει τα διαθέσιμα. Αν η απάντηση στην ερώτηση είναι «ΝΑΙ» γίνεται η αγορά των διαθέσιμων τεμαχίων, διαφορετικά δεν γίνεται αγορά για το συγκεκριμένο προϊόν\n αν τα τεμάχια είναι μηδέν να εμφανίζεται το μήνυμα «Το συγκεκριμένο προϊόν εξαντλήθηκε».\nΣε κάθε περίπτωση βέβαια που πραγματοποιείται αγορά ενός προϊόντος πρέπει να ενημερώνεται η ποσότητά του σε τεμάχια, στον σχετικό πίνακα, που παραμένει διαθέσιμη.\nΑν το προϊόν δε διατίθεται να εμφανίζεται το μήνυμα «ΜΗ ΔΙΑΘΕΣΙΜΟ ΠΡΟΪΟΝ».\nε) Να υπολογίζεται και να εκτυπώνεται ο συνολικός λογαριασμός του κάθε πελάτη.\nστ) Το πρόγρα΅΅α να τερματίζει όταν δοθεί ως όνο΅α πελάτη ο κενός χαρακτήρας.\nζ) Να ε΅φανίζεται το όνο΅α του πελάτη ΅ε τον μεγαλύτερο λογαριασμό.\nη) Να εμφανίζονται οι συνολικές εισπράξεις του καταστήματος.\nθ) Με το κλείσιμο ημέρας να εκτυπώνονται οι κωδικοί των προϊόντων που έχουν το πολύ δύο διαθέσιμα τεμάχια με την ένδειξη «ΝΑ ΓΙΝΕΙ ΑΜΕΣΑ ΠΑΡΑΓΓΕΛΙΑ».\nΣημείωση: Θεωρείστε ότι έγινε τουλάχιστον μια αγορά.\nΕναλλακτικά για το ερώτημα δ) η ενημέρωση του πίνακα με τα τεμάχια να γίνεται, όπως περιγράφεται, μέσω διαδικασίας που θα φτιάξετε και θα την καλείτε όποτε εντοπίζεται διαθέσιμος κωδικός.\n« Τελευταία τροποποίηση: 15 Μάι 2009, 01:29:00 πμ από jgalano »\n« Απάντηση #7 στις: 15 Μάι 2009, 01:17:59 πμ »\nΝα αναφέρω ότι τις τελευταίες χρονιές το θέμα 3 είχε την εξής δομή : ένα υποπρόγραμμα που εκτελούσε διάφορες πράξεις και που καλούνταν μέσα σε επανάληψη. Αυτό που διαφοροποιούνταν κάθε χρονιά ήταν ο τρόπος τερματισμού της επανάληψης.\nΝομίζω πως και η ίδια δομή θα διατηρηθεί και φέτος.\n« Απάντηση #8 στις: 15 Μάι 2009, 10:32:26 πμ »\nΠαράθεση από: jgalano στις 14 Μάι 2009, 02:40:25 μμ\nάλλη προσπάθεια αφού έχει ήδη περάσει\n... επειδή βλέπω ότι ο andreas_p είναι απασχολημένος\nΠαράθεση από: evry στις 14 Μάι 2009, 02:57:36 μμ\nΔιαφωνώ με την προσέγγιση σου, διότι το θέμα 3 που προτείνεις είναι ουσιαστικά ένα εύκολο Θέμα 4.\nΕπειδή ο evry τώρα τελευταία (\nυποθέτω τελευταία... Ή μήπως πάντα έτσι κάνει; ) έχει πάρει φόρα και δεν δέχεται τίποτα, να πω ότι εγώ δεν συμφωνώ ότι πρόκειται για ένα εύκολο θέμα!\nΠαράθεση από: evry στις 14 Μάι 2009, 10:08:59 μμ\nΤο μόνο δύσκολο ερώτημα στο οποίο αρκετοί θα κολλήσουν είναι το γ)1.\nΆρα τελικά υπάρχει δύσκολο ερώτημα στο θέμα... Και δεν βρίσκω και όλα τα άλλα πανεύκολα για τους μαθητές! Όσο για το δ) θα μπορούσε να λέει καλύτερα:\n"δ) Να καταχωρίσετε σε πίνακες ΟΝ, Χ, και ΕΠ τα ονόματα, τις χώρες και τις επιδόσεις αντίστοιχα, αυτών που προκρίθηκαν στον τελικό."\nΛοιπόν, εμένα μου αρέσει και μάλιστα σκέφτομαι να το προτείνω και στους άλλους στην Επιτροπή Θεμάτων όταν θα συνεδριάσουμε από βδομάδα\n« Απάντηση #9 στις: 15 Μάι 2009, 11:31:45 πμ »\nΦίλε Νίκο, σε ευχαριστώ για τις παρατηρήσεις. Οι αλλαγές που πρότεινες είναι δεκτές και έγιναν.\nΚαλή τύχη στη συνεδρίαση......\n« Απάντηση #10 στις: 15 Μάι 2009, 12:54:28 μμ »\nΠαράθεση από: Νίκος Αδαμόπουλος στις 15 Μάι 2009, 10:32:26 πμ\nνα πω ότι εγώ δεν συμφωνώ ότι πρόκειται για ένα εύκολο θέμα!\nΔεν είπα ότι πρόκειται για εύκολο θέμα, αλλά ότι πρόκειται για ένα εύκολο θέμα 4.. Δηλαδή ότι θα μπορούσε να είναι κάλλιστα θέμα 4 με κάποιες μικροαλλαγές. Δηλαδή αν αυτό είναι το θέμα 3 τότε ποιο θα είναι το θέμα 4? Από ποια ερωτήματα θα κριθούν οι άριστοι ή οι πολύ καλοί σε αυτό το μάθημα?\nΤο θέμα 3 πρέπει να είναι βατό με ένα δύσκολο ερωτηματάκι στο τέλος που να πιάνει 4-5 μονάδες\nΣτο θέμα 4 από τις 20 οι 7-8 μονάδες να αναλύονται σε δύο ερωτήματα ένα μέτριας δυσκολίας και ένα δύσκολο, έτσι ώστε να μην είναι εύκολο να γράψει κάποιος πάνω από 90-92\nΝα μην υπάρχουν στα θέματα 3 και 4 ερωτήματα που ζητάνε από τον μαθητή να διαβάζει πίνακες. Τώρα το έχουν μάθει όλοι απέξω, οπότε πρακτικά δεν εξετάζεις τίποτα έτσι\nΔύσκολο σε σύγκριση με τα υπόλοιπα, απλά απαιτεί λίγο σκέψη ενώ τα περισσότερα βγαίνουν αμέσως. Απλά επειδή έχουμε φτάσει στο σημείο να θεωρούμε δύσκολο ότι απαιτεί έστω και λίγη σκέψη, για αυτό το χαρακτήρισα έτσι. Αντικειμενικά δεν είναι καθόλου δύσκολο\n« Απάντηση #11 στις: 15 Μάι 2009, 03:04:29 μμ »\nΤο θέμα γ έχει ενδιαφέρον. Έχει επανάληψη με 2 συνθήκες διακοπής που δεν γίνονται ταυτόχρονα. Η σκέτη ταξινόμηση όμως κατά τη γνώμη μου έχει γίνει πλέον σούπα. Τη μαθαίνουν απέξω και τη ρίχνουν όπως είναι πάνω στην κόλλα. Βουτάνε τη σφραγίδα στο μελάνι και τη ρίχνουν στο χαρτί. Δεν εξετάζεις τίποτα με μια σκέτη ταξινόμηση σε ένα ερώτημα. Υπάρχουν μαθητές που δεν καταλαβαίνουν απολύτως τίποτα και θα γράψουν απέξω τη σκέτη ταξινόμηση. Τέτοια θέματα νομίζω πως πρέπει να τα αποφεύγουμε. Το να πέσει ταξινόμηση σα μέρος μιας συνθετικής ερώτησης με βρίσκει σύμφωνο. Επίσης καλή ιδέα θα ήταν να πέσει ταξινόμηση με δευτερεύον κριτήριο (πχ όνομα) σε διαδικασία. Σκέψου ότι δεν ξέρουμε το πλήθος των αθλητών που θα ταξινομηθούν και αυτό θα πρέπει να το χειριστεί ο μαθητής. Μπορεί επίσης να ζητηθεί με την ίδια διαδικασία να κάνει ταξινόμηση με άλλο δευτερεύον κριτήριο (χώρα αντί για όνομα). Έξυπνες ερωτήσεις που πρέπει να καταλαβαίνει ο μαθητής τι ακριβώς κάνει.\nΤα ερωτήματα ε και στ έτσι όπως είναι χάρισμα βαθμών και αυτό δεν πρέπει να συμβαίνει γιατί το μάθημά μας γίνεται προσιτό στον παπαγάλο.\nΈνα ακόμα ζήτημα είναι ότι θα ήταν καλύτερα να βάζαμε την ανάγνωση ονόματος και χώρας μέσα στη διαδικασία έτσι ώστε το υποπρόγραμμα να περιέχει όλο το ανεξάρτητο task της εισόδου δεδομένων και όχι το μισό στο πρόγραμμα και το μισό στο υποπρόγραμμα. Αναγνωρίζω ότι έτσι όπως είναι έβαλε το «δύσκολο» μέρος στη διαδικασία για να ξεφορτώσει τη σκέψη από το κυρίως πρόγραμμα, αλλά πιστεύω πως θα ήταν καλύτερα η είσοδος όλων των στοιχείων του αθλητή να είναι μαζεμένη στη διαδικασία. Πιο σύμφωνο με τη φιλοσοφία του τμηματικού προγραμματισμού θέλω να πω.\n« Απάντηση #12 στις: 18 Μάι 2009, 09:58:54 πμ »\nΠαράθεση από: gpapargi στις 15 Μάι 2009, 03:04:29 μμ\nΤο θέμα γ έχει ενδιαφέρον. Έχει επανάληψη με 2 συνθήκες διακοπής που δεν γίνονται ταυτόχρονα.\nΧμμμ μίλησα λίγο βιαστικά. Μόλις έκατσα να το γράψω η άσκηση είναι πιο εύκολη από όσο νόμιζα αρχικά γιατί οι 2 έλεγχοι γίνονται ταυτόχρονα (η επίδοση που θα ξεπεράσει το όριο υπολογίζεται και στο σύνολο των προσπαθειών). Αρχικά πήγε ο νους μου στην περίπτωση που η τιμή εισόδου που θα προκαλέσει διακοπή δε μετριέται.\nΓια τα άλλα ισχύουν αυτά που είπα: Προτείνω να μπει όλη η είσοδος για τα στοιχεία του αθλητή στη διαδικασία για να είναι ανεξάρτητο το task και να μην υπάρχει ερώτημα-χάρισμα.στον παπαγάλο, όπως η σκέτη ταξινόμηση.\n« Απάντηση #13 στις: 18 Μάι 2009, 03:07:08 μμ »\nΕπειδή βλέπω ότι σε κάποιους δεν αρέσει η απλή κλασσική ταξινόμηση (η οποία χαρίζει λίγα μόρια "λόγω εκλογών" ), θα παραθέσω μερικές εναλλακτικές εκδοχές του ερωτήματος (ε) .\nε) Να εκτυπώσετε τα περιεχόμενα των πινάκων που φτιάξατε στο ερώτημα (δ) ταξινομημένα κατά αλφαβητική σειρά ως προς τη χώρα δηλαδή πρώτα οι αθλητές της Αγγλίας, μετά της Ιταλίας\nκτλ. Σε περίπτωση που έχουμε αθλητές από την ίδια χώρα τότε η σειρά εμφάνισης να είναι κατά φθίνουσα σειρά ως προς την επίδοση των αθλητών.\nε) Να εκτυπώσετε τα περιεχόμενα των πινάκων που φτιάξατε στο ερώτημα (δ) ταξινομημένα κατά φθίνουσα σειρά ως προς το πλήθος συμμετεχόντων από την κάθε χώρα, δηλαδή πρώτα θα εμφανίζονται τα στοιχεία των αθλητών της χώρας με τις περισσότερες συμμετοχές σε αθλητές στον τελικό ,στην συνέχεια τα στοιχεία των αθλητών της δεύτερης χώρας με τις περισσότερες συμμετοχές\nκτλ. Σε περίπτωση ίσου αριθμού συμμετεχόντων από δυο χώρες η σειρά εμφάνισης να είναι κατά αλφαβητική σειρά ως προς τη χώρα δηλαδή πρώτα οι αθλητές της Αγγλίας, μετά της Ιταλίας\nΕΚΔΟΧΗ Γ' (ΕΔΩ ΑΛΛΑΖΟΥΝ ΛΙΓΟ ΚΑΙ ΤΑ ΕΡΩΤΗΜΑΤΑ (γ) ΚΑΙ (δ) )\n2. Η διαδικασία θα επιστρέφει στο κύριο πρόγραμμα την επίδοση του αθλητή η οποία θα έχει την τιμή μηδέν(0) σε περίπτωση που δεν έπιασε ο αθλητής το όριο πρόκρισης ή την επίδοση με την οποία περνά στον τελικό. Επίσης θα επιστρέφεται το πλήθος προσπαθειών που χρειάστηκε για να περάσει το όριο, ή ο αριθμός μηδέν(0) σε περίπτωση που δεν τα κατάφερε.\nδ) Να καταχωρίσετε στους πίνακες ΟΝ, Χ, ΕΠ και Π τα ονόματα, τις χώρες, τις επιδόσεις και τον αριθμό προσπαθειών αντίστοιχα, αυτών που προκρίνονται στον τελικό.\nε) Να εκτυπώσετε τα περιεχόμενα των πινάκων που φτιάξατε στο ερώτημα (δ) ταξινομημένα κατά φθίνουσα σειρά ως προς την επίδοση των αθλητών. Σε περίπτωση που έχουμε αθλητές με την ίδια επίδοση να εμφανίζονται πρώτα τα στοιχεία του αθλητή με τις λιγότερες προσπάθειες.


Ζάεφ: Δε θα ανοίξουν ζητήματα που έχουν επιλυθεί\nΠαρασκευή, 29 Μαϊου 2020 10:22:16 ΠΜ\nΑρχική›Ειδήσεις›Πολιτική›Ζάεφ: Δε θα ανοίξουν ζητήματα που έχουν επιλυθεί\n15:43 - 13 Ιουν 2019 | Πολιτική\n«Ούτε στην Αθήνα ούτε σε εμάς δεν ενδιαφέρονται οι πολιτικοί να ανοίξουν ξανά ζητήματα που έχουν επιλυθεί» τόνισε ο πρωθυπουργός της Βόρειας Μακεδονίας, Ζόραν Ζάεφ αναφερόμενος σε πιθανή αλλαγή κυβέρνησης στην Ελλάδα και αν αυτό θα επηρεάσει τη Συμφωνία των Πρεσπών.\nΛίγες ημέρες πριν από τη συμπλήρωση ενός χρόνου από την υπογραφή της Συμφωνίας των Πρεσπών (17 Ιουνίου), ο Ζόραν Ζάεφ παραχώρησε συνέντευξη στη γερμανική εφημερίδα Frankfurter Allgemeine Zeitung (FAZ).\n«Είναι θέμα των Ελλήνων να επιλέξουν την κυβέρνησή τους, αλλά η λύση του ονοματολογικού είναι συνδεδεμένη με πολλά πλεονεκτήματα και για τις δύο χώρες –,και αυτά ισχύουν ανεξάρτητα από το ποιος κυβερνά. Ούτε στην Αθήνα ούτε σε εμάς δεν ενδιαφέρονται οι πολιτικοί να ανοίξουν ξανά ζητήματα που έχουν επιλυθεί. Αυτό το έχει πει και ο Μητσοτάκης δημόσια», ανέφερε χαρακτηριστικά ο κ. Ζάεφ, ενώ τόνισε ότι δεν νομίζει να γίνει πιο δύσκολη η κατάσταση αν επόμενος πρωθυπουργός αναδειχθεί ο Κυριάκος Μητσοτάκης, όπως αναφέρει η ελληνική έκδοση της Deutsche Welle.\nΑναφορικά με τη στάση της Ε.Ε. στην πορεία ένταξης της Βόρειας Μακεδονίας στην Ένωση, ο Ζόραν Ζάεφ σημείωσε: «Είναι αλήθεια ότι η Ε.Ε., η καγκελάριος Μέρκελ και άλλοι Ευρωπαίοι αρχηγοί κυβερνήσεων μάς έδωσαν μιαν υπόσχεση, για την περίπτωση που θα ξεπερνούσαμε την κρίση με την Ελλάδα και θα προωθούσαμε μεταρρυθμίσεις στη χώρα μας. Μας είχαν πει: "Φέρτε αυτά και εμείς θα σας δώσουμε (σσ.: αυτό που θέλετε)". Aπό το 2005, δηλαδή εδώ και 15 χρόνια, έχουμε το στάτους της υποψήφιας προς ένταξη χώρας. Το άλυτο ονοματολογικό ζήτημα με την Ελλάδα ήταν όλα αυτά τα χρόνια ένα μεγάλο εμπόδιο».\nΟ ίδιος υπενθυμίζει στην συνέντευξη ότι η καγκελάριος Μέρκελ τον Φεβρουάριο του 2018 τον ενθάρρυνε στο Βερολίνο να προχωρήσει στην επίλυση του ονοματολογικού και στην προώθηση των ορθών μεταρρυθμίσεων λέγοντας ότι και η Ευρώπη στη συνέχεια θα τηρήσει τις υποσχέσεις της. «Η Κομισιόν είναι σαφώς υπέρ της ένταξης αλλά κάποια κράτη-μέλη προφανώς το βλέπουν διαφορετικά», αναφέρει ο κ. Ζάεφ, κάνοντας σαφή μνεία στη Γαλλία και την Ολλανδία, όπου διεξάγονται εσωπολιτικές συζητήσεις για την αναγκαιότητα περαιτέρω διεύρυνσης της Ε.Ε.\nΟ πρωθυπουργός της Βόρειας Μακεδονίας εστιάζει επίσης και στη στάση του Εμανουέλ Μακρόν, ο οποίος κατά τη γνώμη του «θέλει πρώτα τη μεταρρύθμιση της Ε.Ε, και έπειτα να γίνουν σκέψεις για μια νέα διεύρυνση». Ο Ζόραν Ζάεφ ωστόσο εκτιμά ότι η χώρα του έδωσε ένα θετικό παράδειγμα στη συζήτηση για το μέλλον της Ευρώπης: «Με τη συμφωνία με την Αθήνα αποδείξαμε ότι η διπλωματία και η ελκυστικότητα της Ε.Ε. μπορούν ακόμη να συμβάλουν στην επίτευξη λύσεων». Για το λόγο αυτό το μόνο που θέλει, όπως λέει εμφατικά, «είναι μια ημερομηνία για το άνοιγμα του πρώτου κεφαλαίου των ενταξιακών διαπραγματεύσεων».


Δάφνη Χρονοπούλου: Το ρόδο το Φαρσί κι η Κόρη από το Spanish Harlem\nΑνώνυμος Δευτέρα, Φεβρουαρίου 27, 2012 1:01:00 μ.μ.\nτι όμορφο Δάφνη...\nΔάφνη Χρονοπούλου Δευτέρα, Φεβρουαρίου 27, 2012 10:49:00 μ.μ.\nΕυχαριστώ, είχα θαυμάσια πρώτη ύλη..\nLyriel Τρίτη, Φεβρουαρίου 28, 2012 4:43:00 π.μ.\nΚομψό και εύθραυστο.\nΜε χάιδεψε το κείμενο και η φωτογραφία είναι πανέμορφη\nέτσι όπως κάθεται το ρόδο σαν μικρό κεφαλάκι και μας κοιτά.\nΚαλή εβδομάδα τριανταφυλλένια μου :)\nΔάφνη Χρονοπούλου Τρίτη, Φεβρουαρίου 28, 2012 12:04:00 μ.μ.\nΚαι το φαντάζομαι πάνω στη Μαύρη σημερινή καρέκλα σου.. Και σου εύχομαι Καλή εβδομάδα 'by Nord' South, East & West my darling.\nakrat Τρίτη, Φεβρουαρίου 28, 2012 11:47:00 π.μ.\nπάντα γλυκά τα λόγια σου\nξεχωρίζουν οι αναρτήσεις σου στην μαυρίλα της Αθήνας..\nΔάφνη Χρονοπούλου Τρίτη, Φεβρουαρίου 28, 2012 12:06:00 μ.μ.\nΑν το κατάφερα μου φτιάχνεις την ημέρα― & ευχαριστώ για τα καλά σου λόγια για το περιβόλι μου\nThomas Xomeritis Τετάρτη, Φεβρουαρίου 29, 2012 3:21:00 μ.μ.\nΝα προσθέσω αυτό σε δύο εκδοχές (1, 2)\nΔάφνη Χρονοπούλου Τετάρτη, Φεβρουαρίου 29, 2012 5:43:00 μ.μ.\nΩ ναι.. ναι 'The Yellow Rose of Texas\nI know that she remembers....' εξαίσιο & πόσες αναμνήσεις!! Πολύφυλλα ευχαριστώ!


Galaxy S9: Επιβεβαιώθηκε μέχρι και το 18:9 aspect ratio της οθόνης, ίσως η ίδια με του S8; | Techblog.gr\nGalaxy S9: Επιβεβαιώθηκε μέχρι και το 18:9 aspect ratio της οθόνης, ίσως η ίδια με του S8;\nΠαρασκευή, 22/12/2017 · Τάσος Νικολακόπουλος Samsung Samsung Galaxy Samsung Galaxy S9\nΗ Samsung έχει καταφέρει να δημιουργήσει ένα τεράστιο… πέπλο φημών, διαρροών και ειδήσεων περί του Galaxy S9 που επισκιάζει το τεχνολογικό κοινό. Τα επερχόμενα high-end smartphones αναμένεται να κάνουν την επίσημη εμφάνιση τους στο MWC 2018 της Βαρκελώνης, δηλαδή σε περίπου δύο μήνες από σήμερα.\nΜετά από ατελείωτες διαρροές και υποτιθέμενες αληθείς πληροφορίες, θα μπορούσαμε να πούμε πως γνωρίζουμε τα πάντα για τα πολυαναμενόμενα Galaxy S9/S9+, παρά το γεγονός πως δεν έχουν ανακοινωθεί από την Sammie. Ο σχεδιασμός τους φαίνεται να έχει δημοσιευτεί πολλάκις, ενώ πριν από λίγα εικοσιτετράωρα η μεγαλύτερη έκδοση εκ των δύο, S9+, πέρασε από το Geekbench φανερώνοντας την ισχύ και τα τεχνικά του χαρακτηριστικά. Για μια στιγμή θα νόμιζε κανείς πως δεν υπήρχε τίποτα άλλο να γνωστοποιηθεί. Τις τελευταίες ώρες όμως μια ακόμα πληροφορία κατακλύζει τα τεχνολογικά ειδησεογραφικά sites και αφορά την οθόνη των δύο smartphones.\nΣυγκεκριμένα, σύμφωνα με ένα benchmark τεστ πληγού διαδικτύου ονόματι HTML5test (html5test.com), οι νέοι εκπρόσωποι της Samsung για το 2018 θα ενσωματώνουν Infinity Displays με aspect ratio 18:9. Προφανώς δεν πρόκειται για έκπληξη, αλλά πλέον είναι (ακόμα πιο) σίγουρο πως ο Κορεάτης κατασκευαστής θα παραμείνει στην ίδια σχεδιαστική γραμμή που γνωρίσαμε στα S8, S8+, Note 8 για τα panel των νέων S9 μοντέλων. Ο λόγος που αντιλαμβανόμαστε πως το aspect ratio θα παραμείνει στην αναλογία 18:9 είναι η ανάλυση της κάθε συσκευής. Στο τεστ το Galaxy S9 καταγράφει 360×740 pixels, ενώ το Galaxy S9+ 412×846 pixels.\nΑν και το HTML5test δεν φανερώνει περισσότερες πληροφορίες, τα παραπάνω λίγα δεδομένα θα μπορούσαν να υποδεικνύουν πως η οθόνη των επερχόμενων S9 smartphones θα παραμείνει ίδια με εκείνη των S8 και S8+. Ίσως η Samsung ενσωματώσει κάποιες επιπλέον τεχνολογίες (in-screen αισθητήρας αποτυπωμάτων), αλλά στοιχεία όπως η ανάλυση ή η απόδοση φωτεινότητας ενδέχεται να μείνουν ως έχουν. Ο χρόνος κυλάει γοργά και πριν το καταλάβουμε θα έχουμε φτάσει τα τέλη Φεβρουαρίου, όπου και θα διεξαχθεί το MWC 2018. Αναμένουμε με ανυπομονησία την επισημοποίηση των Galaxy S9 και S9+.\nΑδιάφορο εντελώς. Καμία καινοτομία ουσιαστική ούτε σε μπαταρία, ούτε σε δακτυλικό αισθητήρα κάτω από την οθόνη κάμερα κλπ και μόνο οθόνη με αυτήν την αναλογία που προσωπικά δεν μου αρέσει. Κανένας σοβαρός λόγος αναβάθμισης μέχρι να βγει το 5g αν δεν βγάλει τα αναδιπλούμενα.


Το MLS ανακοίνωσε αναβολή μέχρι τον Μάιο | Goal News Cy\nGOALΤο MLS ανακοίνωσε αναβολή μέχρι τον Μάιο\nΤο MLS ανακοίνωσε αναβολή μέχρι τον Μάιο\nΠριν από μία εβδομάδα το MLS ανακοίνωσε την αναστολή των αγώνων για ένα μήνα υπό το φόβο μετάδοσης του κορωνοϊού. Την Πέμπτη (19/3) η λίγκα του αμερικανικού πρωταθλήματος ποδοσφαίρου έκανε γνωστό πως αναβάλλει κάθε δραστηριότητα για τις επόμενες οκτώ εβδομάδες.\nΜε άλλα λόγια, αν όλα κυλήσουν ομαλά, σέντρα θα υπάρξει από τις 10 Μαΐου και μετά. Στην ανακοίνωση ξεκαθαρίζεται πως στόχος είναι να ολοκληρωθεί το πρωτάθλημα ακόμα και αν οι ημερομηνίες πάνε αρκετά αργότερα από τον αρχικό προγραμματισμό.\nΤο MLS ξεκίνησε στις 8 Μαρτίου κι έχουν ολοκληρωθεί μόνο δυο αγωνιστικές μέχρι τώρα. Σημειώνεται ότι η αποχώρηση των Αμερικανών αθλητών από την Ελλάδα και την Ευρώπη είναι μαζική, καθώς το Στέιτ Ντιπάρτμεντ ετοιμάζεται να τους ζητήσει είτε να επιστρέψουν στις ΗΠΑ, είτε να βρουν καταφύγιο στο μέρος όπου βρίσκονται.


Το Athens Climate Lab ενισχύει τον διάλογο για την κλιματική αλλαγή στην Αθήνα - NewsPoints - Insomnia.gr\n22 Φεβρουαρίου στο NewsPoints\nΆλλα παραμύθια της Χαλιμάς.\nΠάντως το κλίμα στην Αθήνα δεν έχει αλλάξει , τουλάχιστον όχι προς το χειρότερο.\nΠαλιότερα και παρατεταμένος καύσωνες είχαμε και μειωμένες βροχές. Την τελευταία 20ετία τα στατιστικά της ΕΜΥ για την Αττική είναι λένε βελτίωση. Φαντάζομαι κάποιο επιδοτούμενο ευρωπαϊκό κονδύλι βρήκαν να ξεπατώσουν.\nΕπεξ/σία 23 Φεβρουαρίου από jgeorgiou\nΔημοσ. Πέμπτη στις 06:03 μμ\nΣτις 23/2/2021 στις 7:56 ΠΜ, jgeorgiou είπε\nΕγώ δεν θυμάμαι 20άρια Ιανουάριο και Φεβρουάριο πάντως.\nΔημοσ. Πέμπτη στις 06:35 μμ\nΔημοσ. Πέμπτη στις 06:35 μμ (επεξεργασμένο)\n32 λεπτά πριν, cubilone είπε\nΚακώς θυμασαι να το κοιτάξεις , οι παππούδες μας έλεγαν για τις Αλκυονίδες ημέρες και την παροιμία ο Φλεβάρης και αν φλεβισει καλοκαίρι θα μυρισει.\nΕπεξ/σία Πέμπτη στις 06:36 μμ από jgeorgiou\nΔημοσ. Πέμπτη στις 09:29 μμ\nΑλκυονίδες μέρες είχαμε όλο τον Ιανουάριο φέτος σχεδόν, όχι μόνο προς το τέλος. Που προηγήθηκαν από έναν πολύ πολύ θερμό Δεκέμβριο. Το ένα ρεκόρ υψηλών θερμοκρασίων σπάει μετά το άλλο - και παγκοσμίως. Δεν νομίζω ότι έχει νόημα αυτή η συζήτηση.\nΔημοσ. Παρασκευή στις 01:34 πμ\nοι Αλκυονίδες είναι φαινόμενο καλοκαιριας που παρατηρείται για 7 με 10 μερες\nφέτος έχει συμβεί το ανάποδο η κακοκαιρία ήταν 7 με 10 μέρες ήταν τα χιόνια\nΔημοσ. Σάββατο στις 09:37 μμ\nΚαποιες σκορπιες σκεψεις μου πανω στο θεμα.\nΤο κλιμα του πλανητη, δλδ η μεση θερμοκρασια του, εχει αυξηθει. Αυτο ειναι δεδομενο και δεν εχει νοημα να το συζηταμε.\nΕπισης η ελλαδα χρονο με τον χρονο καταγραφει μεση θερμοκρασια ετους ολο και υψηλοτερη. Ουτε αυτο εχει καποιο νοημα να το συζητησουμε.\nΤωρα αν ειναι να συζητησουμε τις συνεπειες της αλλαγης του μικροκλιματος (του κλιματος (της μεσης ετησιας θερμοκρασιας δλδ) της ελλαδας) στην απλη καθημερινοτητα μας, τοτε να προσθεσω τα εξης.\nΔεν ειναι μονο οτι εχουμε ζεστη τον Ιανουαριο, αλκυονιδες μερες απο τον ιανουαριο δλδ, υπαρχουν και τρομερες (αποτομες) αλλαγες στις θερμοκρασιες.\nΤην μια εχουμε 16-17 βαθμους και σε 2 μερες χιονια. Τα οποια χιονια ειναι ισχυρα σε ενταση και μετα φευγουν και εχουμε παλι 20 βαθμους.\nχειμωνας αυτα τωρα.\nΓιατι αν προσεξετε το καλοκαιρι, τα τελευταια 3 χρονια εχει πολυ εντονες βροχοπτωσεις. Θυμηθειτε με να δειτε τι βροχα θα φαμε φετος τον Ιουνιο. Το κλιμα της ελλαδας ρεπει σιγα σιγα προς το τροπικο. Ειναι το 1ο βημα. Μετα θα γινει η ελλαδα ερημος.\nΣτην Συρια που επισκεφτηκα το 2007 (ενα τσικ πριν τον πολεμο) ειδα μια χωρα ερημο. Φωτογραφιες που ειδα προ 50ετιας εδειχναν μια χωρα με πολυ εντονοτερη βλαστηση. Ο εμφυλιος στην συρια ξεκινησε λογο ελλειψης τροφης εξαιτιας της κλιματικης αλλαγης. Οι αγωγοι πετρελαιου απο Καταρ προς ΕΕ δεν βοηθησαν (στις Διεθνεις Σχεσεις το λεμε "resource curse" Η καταρα του να εχεις κατι πολυτιμο και να μην εισαι μεγαλη δυναμη, για να στο παρουν οι μεγαλοι σε καταστρεφουν).\nΤο 2030 θα υπαρχουν παγκοσμιως 1 δις κλιματικοι προσφυγες. Δεν λεω οτι θα ερθουν ολοι αυτοι στην Ελλαδα και στην Ευρωπη, αλλα ενα ποσοστο σιγουρα. Τα τελευταια χρονια εχουμε δει μια αυξηση στην ακροδεξια στην ευρωπη κυριως την περιοδο της εξαρσης του προσφυγικου. Μιλαμε για 2-3 εκατομυρια Συριους και 1-2 αλλων εθνικοτητων. Φανταστειτε να ερθουν στην Ευρωπη ξερω γω 100.000.000 προσφυγες τι εχει να γινει!


ΑΛΗΘΕΙΑ: Δ.Τ. Ασφαλέστερος και πιο λειτουργικός ο κόμβος Λιτόχωρο, Μονή Άγιου Διονυσίου – Πριόνια, Δίον με την συντήρηση του ηλεκτροφωτισμού από την Π.Ε. Πιερίας.\nΗ συντήρηση αποσκοπούσε στην αποκατάσταση και βελτίωση του ηλεκτροφωτισμού στο συγκεκριμένο σημείο. Στο πλαίσιο της συντήρησης του οδικού ηλεκτροφωτισμού, έγινε λεπτομερής έλεγχος του δικτύου ηλεκτροφωτισμού του κόμβου, αντικατάσταση των κατεστραμμένων φωτιστικών, αντικατάσταση λαμπτήρων και ηλεκτρικών εξαρτημάτων.\nΜε την αποκατάσταση των βλαβών βελτιώνετε η εικόνα και η ποιότητα του οδικού δικτύου ενώ παράλληλα καταστείτε ασφαλέστερο και πιο λειτουργικό. Στο σημείο των εργασιών, βρέθηκαν ο Γενικός Γραμματέας του Δήμου Δίου – Ολύμπου κ. Νικόλαος Λακασάς και ο Επιστημονικός Συνεργάτης της Π.Ε. Πιερίας κ. Δημήτρης Ρουκάς.


Ποιον τύπο γυναικείου σώματος προτιμούν οι άντρες; Δείτε το βίντεο! | instabam.gr\n17-11-2016 @ 6:00πμ\nΈρευνα έγινε για το ποιο σώμα είναι αυτό που τραβάει περισσότερο τους άντρες!\nΟι ειδικοί φόρεσαν ειδικά γυαλιά στους άντρες που συμμετείχαν και έβαλαν μπροστά τους 3 γυναίκες με διαφορετικά είδη σώματος.\nΔείτε πόσα δευτερόλεπτα έμειναν στην κάθε μία ξεχωριστά:\nΟδηγός ταξί δέχεται επίθεση με μαχαίρι. Του καρφώνεται στο κεφάλι και δεν παθαίνει τίποτα


ΓΡΑΦΕΙ: THETOC TEAM published 25 Μαρ. 20 (10:27)\nΜε τον Κυριάκο Μητσοτάκη φίλοι, πολλώ μάλλον στενοί φίλοι, ουδέποτε υπήρξαμε. Πριν από 10 όμως περίπου χρόνια κάναμε κάποια παρέα. Στοιχειώδη έστω. Του έβρισκα αρκετά θετικά. Πρωτίστως την παρρησία του. Πχ την άνεση και το θάρρος με τα οποία μου είχε εκφράσει τις τελείως απαξιωτικές κρίσεις του για τον Δημήτρη Αβραμόπουλο (ο οποίος εκείνη την εποχή εμφανιζόταν ως ένα εκ των πιθανών διαδόχων του Σαμαρά, εφόσον ο τελευταίος δεν κατόρθωνε να αναρριχηθεί στην πρωθυπουργία). Αλλά και την αίσθηση καθήκοντος που είχε. Θυμάμαι κάποια φορά που πίναμε καφέ στις 45 στροφές και κάθε ένα λεπτό κάποιος ερχόταν να του κάνει χειραψία. Τον ρώτησα αν αυτό δεν τον ενοχλούσε. "Είναι η δουλειά μου να είμαι ανοικτός στον κόσμο", μου απάντησε…\nΉταν η εποχή που είχε αρχίσει δειλά-δειλά και αυτός να αναδεικνύει κάποιες ηγετικές φιλοδοξίες. Του εξέφρασα κάποτε την εκτίμησή μου για τη συγκρότησή του και την τεχνοκρατική του επάρκεια, αλλά του επεσήμανα πως ίσως δεν είχε την ηγετική στόφα άλλων προβεβλημένων κομματικών στελεχών, ενδεχομένως και της αδελφής του. "Τι σημαίνει ηγέτης στις ημέρες μας;", αναρωτήθηκε…\nΤα χρόνια περνούσαν, οι επαφές μας αραίωσαν μέχρις εκμηδενίσεως, προφανώς είχε ενοχληθεί από "Το πορτρέτο ενός ηγέτη", που είχα γράψει για τον πατέρα του –δεν μου απαντούσε πια, ιδιαίτερα αφότου έγινε αρχηγός, σε τηλέφωνα ή μηνύματα, όπου του μετέφερα μια άποψη ή κρίση, ο ίδιος δε μου τηλεφώνησε μια μόνο φορά, για να μου ζητήσει τον αριθμό του κινητού του Άγγελου Συρίγου που είχε τότε πέσει θύμα βιαιοπραγίας-, αλλά αυτός ήταν εμφανές πως κάθε μέρα που περνούσε γιγαντωνόταν πολιτικά, ξεπερνώντας τις προσδοκίες πολλών, ενδεχομένως και των ίδιων των γονιών του. (Ο γέρο-πρόεδρος μου είχε επανειλημμένα πει "Η Ντόρα θα γίνει πρωθυπουργός", ουδέποτε είχε αναφέρει κάτι ανάλογο ή μικρότερο έστω για τον Κυριάκο).\nΈχω διαβάσει αρκετή πολιτική ιστορία, κυρίως αλλά όχι αποκλειστικά ελληνική. Έχω μελετήσει την πορεία και τη στάση σε κρίσιμες στιγμές πολλών πολιτικών ηγετών ανά την υφήλιο. Και όμως μεγαλείο, ηθική της ευθύνης, αίσθηση της συνείδησης του χρέους, ικανότητα ποδηγέτησης, καθοδήγησης, προστασίας ενός λαού ολόκληρου ελάχιστους είχα ‘συναντήσει’ που να αναδεικνύουν όλα αυτά όπως ο σημερινός πρωθυπουργός. Η διακυβέρνησή του σημαίνει "Η ευθύνη στη εξουσία", έγραψα. Σημαίνει, όμως, ακόμη και τροφοδοσία/ανθράκευση του ελληνικού πολιτικού συστήματος με κεφάλαιο κοινωνικής εμπιστοσύνης, που θα κάνει χρόνια να εξαντληθεί. Σε κάποιο βαθμό, και υπό την πίεση του κοινωνικού ρεύματος που διαμόρφωσε, μέχρι και τον Τσίπρα παρέσυρε προς την ηθική της ευθύνης! Ο οποίος, για να είμαστε ειλικρινείς, είχε ήδη κάνει κάποια δειλά βήματα προς την κατεύθυνση αυτή από παλαιότερα.\nΤώρα δύο πράγματα του υπολείπονται για να καταγραφεί ως τεράστιο ιστορικό μέγεθος. Πρώτον: Εάν πετύχει μέχρι τέλους, να μην μεθύσει από την επιτυχία του… ("Ωσεί παθών κώφωσιν από την κλαγγήν των όπλων και τύφλωσιν από τους καπνούς…", έγραψε ο Γεώργιος Βλάχος για τον Ελευθέριο Βενιζέλο…). Και δεύτερον: να μην τον ‘ξεσκίσει’ η ελληνική κοινωνία, ως συχνά γίνεται με τους νικητές πολέμων, όταν θα χρειαστεί να διαχειριστεί τις οικονομικές συνέπειες της μάχης, που ίσως φέρουν ξανά (και) τη χώρα μας, από πλευράς επιπέδου ζωής των πολιτών της, στα τέλη της 10ετίας του 1940 ή τις αρχές της 10ετίας του 1950…


Ούτε ομορφιά, ούτε στυλ: Αυτό είναι το γυναικείο χαρακτηριστικό που «μαγεύει» τους άντρες – ΑΝΑΚΑΛΥΠΤΩ\nΟύτε ομορφιά, ούτε στυλ: Αυτό είναι το γυναικείο χαρακτηριστικό που «μαγεύει» τους άντρες\nΜεγαλώνοντας σε μια εποχή κατά την οποία η εικόνα και η εμφάνιση παίζουν τον σημαντικότερο ρόλο, εμείς οι γυναίκες ίσως έχουμε αποπροσανατολιστεί λίγο από το τι πραγματικά θεωρούν ελκυστικό οι άνδρες. Μάθαμε πως πρέπει να είμαστε όμορφες, προσεγμένες, στυλάτες και μάλλον χάσαμε λίγο την ουσία του τι πραγματικά θέλουν να βλέπουν εκείνοι σε εμάς.\nΦυσικά η πρώτη εντύπωση πάντα θα έχει να κάνει με την εμφάνισή μας και τα φυσικά μας κάλλη, αρκεί όμως αυτό και μόνο ώστε να είμαστε πραγματικά ακαταμάχητες;\nΟι έρευνες των ειδικών προσπάθησαν να πουν όλα όσα οι άνδρες δεν μπορούν να εκφράσουν και πραγματικά μάλλον ήρθε η ώρα που θα γκρεμιστούν όλα όσα θεωρούσαμε δεδομένα ως σήμερα.\nΤο μυστικό όπως φαίνεται δεν έχει να κάνει ούτε με τα ωραία μαλλιά, ούτε με τι εντυπωσιακό ντύσιμο αλλά πάνω από όλα με το μαγικό χαρακτηριστικό που λέγεται αυτοπεποίθηση.\nΗ αυτοπεποίθηση μιας γυναίκας θα κερδίζει πάντα τα βλέμματα των ανδρών και μαζί με το χιούμορ και τη προσωπικότητα θα κάνουν τη μισή δουλειά. Ας δώσουμε ένα παράδειγμα για να γίνει το πράγμα πιο ξεκάθαρο.\nΠάντα στα πρώτα ραντεβού συνηθίζουμε να εμφανιζόμαστε όσο πιο εντυπωσιακές και όμορφες έχουμε υπάρξει ποτέ θεωρώντας πως αυτό θα κάνει το μελλοντικό αγόρι μας να μας ερωτευτεί. Το άγχος, η πίεση και πάνω από όλα η έλλειψη αυτοπεποίθησης μας κάνει να μοιάζουμε νευρικές και αποπροσανατολισμένες, ίσως και γυναίκες χωρίς προσωπικότητα.\nΑντίθετα, αν στο ίδιο ραντεβού εμφανιστούμε πιο cool, με διάθεση για χιούμορ, χωρίς να νοιαζόμαστε αν έπεσε το μαλλί από την υγρασία και όλα αυτά τα βασικά, με ξεκάθαρη διάθεση να γνωρίσουμε τον άλλο άνθρωπο και να περάσουμε ωραίες στιγμές μαζί του, θα κλέψουμε τις εντυπώσεις.\nΤην επόμενη φορά που θα κληθείς να βγεις ραντεβού να θυμάσαι πόσο καταπληκτική είσαι και πόσο τυχερός είναι αυτός ο τύπος που θα σε συνοδεύσει και τότε να δεις πως θα περάσεις και εσύ η ίδια καλύτερα.\nΤότε θα δεις πως το τηλέφωνο σου θα χτυπήσεις την επόμενη κιόλας ημέρα…\nTagged as: ΣΧΕΣΕΙΣ


Leon Trotsky: Ο ΠΑTΣΙΦΙΣΜΟΣ ΣΑΝ ΥΠΗΡΕΤΗΣ ΤΟΥ ΙΜΠΕΡΙΑΛΙΣΜΟΥ\nMIA> Ελληνικό τμήμα> Τρότσκι> Ο Πατσιφισμός σαν υπηρέτης ...\nΛεόν Τρότσκι (1917)\nΤο κείμενο που ακολουθεί γράφτηκε τους πρώτους μήνες του 1917, όταν ο Τρότσκι ήταν στις ΗΠΑ. Το ελληνικό κείμενο το πήραμε από το site της "Αριστερής στροφής". Έγιναν κάποιες διορθώσεις, με βάση το αγγλικό κείμενο που υπάρχει στο site μας και τη γαλλική έκδοση (La guerre et la revolution, t. II, pp 266-271 - εκδόσεις Tete de Feuilles, συλλογή Archives et documents).\nΠοτέ δεν υπήρχαν τόσοι πατσιφιστές στον κόσμο όπως τώρα, που σε όλες τις χώρες οι άνθρωποι αλληλοσκοτώνονται. Κάθε ιστορική εποχή δεν έχει μόνο τη δική της τεχνική και πολιτική φόρμα, αλλά επίσης και μια υποκρισία χαρακτηριστική γι' αυτήν. Κάποτε οι λαοί κατέστρεψαν ο ένας τον άλλο στο όνομα της Χριστιανικής διδασκαλίας της αγάπης για τον άνθρωπο. Τώρα μόνο οπισθοδρομικές κυβερνήσεις επικαλούνται το Χριστό. Τα προοδευτικά έθνη αλληλοσφάζονται στο όνομα του πατσιφισμού. Ο Γουίλσον σέρνει την Αμερική στον πόλεμο στο όνομα της Κοινωνίας των Εθνών και της μόνιμης ειρήνης. Ο Κερένσκυ και ο Τσερετέλλι καλούν σε επίθεση για χάρη μιας σύντομης ειρήνευσης.\nΗ εποχή μας υπολείπεται της αγανακτισμένης σάτιρας ενός Juvenal. Σε κάθε περίπτωση, ακόμα και τα πιο δυνατά σατιρικά όπλα κινδυνεύουν να αποδειχθούν αδύναμα και απατηλά σε σύγκριση με την θριαμβευτική αχρειότητα και την δουλοπρεπή βλακεία: στοιχεία που αποχαλινώθηκαν απ' τον πόλεμο.\nΟ πατσιφισμός έχει την ίδια ιστορική καταγωγή με τη δημοκρατία. Η αστική τάξη έκανε το μεγάλο εγχείρημα να ορίσει τις ανθρώπινες σχέσεις βάσει της λογικής, να αντικαταστήσει την τυφλή και ηλίθια παράδοση με τους θεσμούς της κριτικής σκέψης. Οι συντεχνίες με τους περιορισμούς που έβαζαν στην παραγωγή, οι πολιτικοί θεσμοί με τα προνόμια τους, η μοναρχική απολυταρχία - όλα αυτά ήταν παραδοσιακά υπολείμματα του μεσαίωνα. Η αστική δημοκρατία απαίτησε νομική ισότητα για τον ελεύθερο ανταγωνισμό και τον κοινοβουλευτισμό σαν το μέσο διακυβέρνησης των δημόσιων υποθέσεων. Επεδίωξε επίσης να ρυθμίσει τις διεθνείς σχέσεις με τον ίδιο τρόπο. Αλλά εδώ, στάθηκε ενάντια στον πόλεμο σαν μια μέθοδο επίλυσης των διαφορών που αρνείται πλήρως την λογική. Έτσι άρχισε να συμβουλεύει τους ανθρώπους στην ποίηση, τη φιλοσοφία, την ηθική και τις εμπορικές μεθόδους, ότι είναι πολύ πιο χρήσιμο γι' αυτούς να επιδιώξουν την μόνιμη ειρήνη. Αυτά είναι τα λογικά επιχειρήματα υπέρ της ειρήνης.\nΗ εγγενής αποτυχία του πατσιφισμού, ωστόσο, ήταν το θεμελιώδες κακό που χαρακτηρίζει την αστική δημοκρατία. Η κριτική του ακουμπάει μόνο την επιφάνεια των κοινωνικών φαινομένων, δεν έχει το κουράγιο να εισέλθει στα βαθύτερα οικονομικά δεδομένα. Ο καπιταλιστικός ρεαλισμός, ωστόσο, χειρίζεται την ιδέα της μόνιμης ειρήνης βασισμένης στην αρμονία της λογικής, ίσως πιο άσπλαχνα απ' ότι την ιδέα της ελευθερίας, της ισότητας και της αδελφοσύνης. Ο καπιταλισμός, ο οποίος ανέπτυξε την τεχνική σε μια ορθολογιστική βάση, απέτυχε να ρυθμίσει ορθολογικά και τις συνθήκες. Ανέπτυξε όπλα για αλληλοεξόντωση που δεν θα μπορούσαν ούτε να τα ονειρευτούν οι "βάρβαροι" του μεσαίωνα.\nΗ ραγδαία όξυνση της διεθνούς κατάστασης και η συνεχώς αυξανόμενη στρατιωτικοποίηση, αφαίρεσαν το έδαφος κάτω απ' τα πόδια του πατσιφισμού. Αλλά την ίδια στιγμή, αυτές οι ίδιες δυνάμεις έδιναν στον πατσιφισμό μια νέα ζωντάνια μπροστά στα μάτια μας, μια ζωντάνια τόσο διαφορετική απ' την παλιά όσο το κατακόκκινο ηλιοβασίλεμα απ' την ροδόχρωμη αυγή.\nΤα δέκα χρόνια που προηγήθηκαν του πολέμου αποτελούσαν μια περίοδο που έχει αποκαλεστεί "ένοπλη ειρήνη". Όλη η περίοδος δεν ήταν στην πραγματικότητα τίποτα άλλο από έναν αδιάλειπτο πόλεμο, ένα πόλεμο που εκτυλίσσονταν στις αποικίες.\nΑυτός ο πόλεμος διεξάγονταν σε περιοχές υποανάπτυκτων και αδύναμων λαών: οδήγησε στην κατάκτηση της Αφρικής, της Πολυνησίας και της Ασίας, και άνοιξε το δρόμο για τον σημερινό πόλεμο. Αλλά, καθώς δεν είχε γίνει Ευρωπαϊκός πόλεμος απ' το 1871, αν και έγιναν αρκετές μικρές αλλά οξείες συγκρούσεις, η κοινή γνώμη ανάμεσα στους μικροαστούς συστηματικά ενθαρρύνθηκε να θεωρεί ένα διαρκώς αναπτυσσόμενο στρατό σαν τον εγγυητή της ειρήνης που σταδιακά θα είχε ως αποτέλεσμα μια νέα οργάνωση του διεθνούς δικαίου. Όσον αφορά τις καπιταλιστικές κυβερνήσεις και το μεγάλο κεφάλαιο, φυσικά δεν είδαν τίποτα αρνητικό σ' αυτήν την "πατσιφιστική" ερμηνεία του μιλιταρισμού. Εντωμεταξύ προετοιμάζονταν οι παγκόσμιες συγκρούσεις και η παγκόσμια καταστροφή.\nΘεωρητικά και πολιτικά, ο πατσιφισμός έχει την ίδια βάση με τη διδασκαλία της κοινωνικής αρμονίας μεταξύ των διαφορετικών ταξικών συμφερόντων.\nΟ φύλακας της δημοκρατικής ιδεολογίας, με όλες τις παραδόσεις και τις αυταπάτες της, ήταν η μικροαστική τάξη. Κατά τη διάρκεια του δεύτερου μισού του δεκάτου ενάτου αιώνα, εσωτερικά είχε μεταμορφωθεί, αλλά δεν είχε εξαφανιστεί απ' τη σκηνή. Την ίδια στιγμή που η ανάπτυξη της καπιταλιστικής τεχνικής συνεχώς υποβάθμιζε τον οικονομικό ρόλο της μικροαστικής τάξης, το γενικό εκλογικό δικαίωμα και η υποχρεωτική στρατιωτική θητεία της έδιναν, χάρη στην αριθμητική της δύναμη, την επίφαση ενός πολιτικού παράγοντα. Όταν ο μικρός καπιταλιστής δεν είχε τσακιστεί μέχρι εξαφάνισης απ' το μεγάλο κεφάλαιο, είχε καθυποταχτεί πλήρως απ' το πιστωτικό σύστημα. Απλά έμενε στους αντιπροσώπους του μεγάλου κεφαλαίου να καθυποτάξουν τη μικροαστική τάξη και στο πολιτικό πεδίο, με το να πάρουν όλες τις θεωρίες και τις προκαταλήψεις δίνοντάς τους μόνο φιλολογική αξία. Αυτή είναι η εξήγηση των φαινομένων που παρατηρήθηκαν τα τελευταία δέκα χρόνια πριν τον πόλεμο, όταν ο αντιδραστικός ιμπεριαλισμός έφτανε σε τέτοιο τρομακτικό μέγεθος. Την ίδια στιγμή η απατηλή άνθιση της αστικής δημοκρατίας, με όλο το ρεφορμισμό και τον πατσιφισμό της, έλαβε χώρα. Το μεγάλο κεφάλαιο υπέταξε τη μικροαστική τάξη στους ιμπεριαλιστικούς σκοπούς του μέσω των δικών της προκαταλήψεων.\nΗ Γαλλία ήταν ένα κλασικό παράδειγμα αυτής της διπλής διαδικασίας. Η Γαλλία είναι η χώρα του χρηματοπιστωτικού κεφαλαίου που βασίζεται στη μεγάλη αριθμητικά -και γενικά συντηρητική- μικροαστική τάξη. Χάρη στα ξένα δάνεια, στις αποικίες και στη συμμαχία με τη Ρωσία και την Αγγλία, το ανώτερο στρώμα του πληθυσμού σύρθηκε στα συμφέροντα και τις συγκρούσεις του παγκόσμιου καπιταλισμού. Εντωμεταξύ η Γαλλική μικροαστική τάξη παρέμεινε επαρχιώτικη μέχρι το κόκαλο. Ο Γάλλος μικροαστός έχει ένα ενστικτώδη φόβο απέναντι στη γεωγραφία και σε όλη του τη ζωή νοιώθει τη μεγαλύτερη φρίκη για τον πόλεμο κυρίως επειδή συνήθως έχει ένα μοναχογιό στον οποίο θα αφήσει τη δουλειά και τα έπιπλά του. Αυτός ο μικροαστός στέλνει έναν αστό ριζοσπάστη να τον εκπροσωπήσει στο κοινοβούλιο, γιατί αυτός ο κύριος του υπόσχεται ότι θα διατηρήσει την ειρήνη γι' αυτόν, μέσω της Κοινωνίας των Εθνών απ' τη μια μεριά και των Ρώσων Κοζάκων που θα κόψουν το κεφάλι του Κάϊζερ γι' αυτόν, απ' την άλλη. Ο ριζοσπάστης αντιπρόσωπος φτάνει στο Παρίσι απ' τον κύκλο των επαρχιωτών δικηγόρων, όχι μόνο γεμάτος θέληση για ειρήνη, αλλά επίσης με ασαφείς ιδέες όσον αφορά στη θέση του Περσικού Κόλπου και χωρίς καμιά ξεκάθαρη άποψη γιατί και για ποιόν ο Σιδηρόδρομος της Βαγδάτης είναι απαραίτητος. Από αυτούς τους "ριζοσπάστες πατσιφιστές" βουλευτές, δημιουργήθηκε μία ριζοσπαστική κυβέρνηση, που βρέθηκε αμέσως βουτηγμένη μέχρι τ' αυτιά στο πλέγμα όλων των προηγούμενων διπλωματικών και στρατιωτικών υποχρεώσεων που είχαν αναληφθεί απ' όλα τα οικονομικά συμφέροντα του γαλλικού χρηματιστηρίου στη Ρωσία, την Αφρική και την Ασία. Η κυβέρνηση και το Κοινοβούλιο ποτέ δεν έπαψαν να απαγγέλλουν την πατσιφιστική φρασεολογία, αλλά την ίδια στιγμή αυτόματα εφάρμοζαν μια εξωτερική πολιτική που τελικά έσυρε τη Γαλλία στον πόλεμο.\nΟ Αγγλικός και Αμερικάνικος πατσιφισμός, παρά την ποικιλία των κοινωνικών συνθηκών και της ιδεολογίας (παρά επίσης την έλλειψη οποιασδήποτε ιδεολογίας, όπως στην Αμερική) πραγματοποιούν ακριβώς την ίδια εργασία: παρέχουν μια διέξοδο στο φόβο των μικροαστών απέναντι σε συνταρακτικά γεγονότα, τα οποία τελικά μπορούν μόνο να τους στερήσουν τα υπολείμματα της ανεξαρτησίας τους: αποκοιμίζονται εθελοτυφλώντας με άχρηστες προτάσεις περί αφοπλισμού, διεθνούς δικαίου, και διαιτητικών δικαστηρίων. Στη συνέχεια, σε μια συγκεκριμένη στιγμή, δίνουν ψυχή και σώμα στον καπιταλιστικό ιμπεριαλισμό ο οποίος έχει ήδη κινητοποιήσει κάθε απαραίτητο μέσο για το σκοπό του: π.χ. τεχνική γνώση, τέχνη, θρησκεία, αστικό πατσιφισμό και πατριωτικό "Σοσιαλισμό".\n"Ήμασταν ενάντια στον πόλεμο, οι αντιπρόσωποί μας, οι υπουργοί μας, ήταν όλοι ενάντια στον πόλεμο", κλαψουρίζει ο Γάλλος μικροαστός: "Οπότε, συνεπάγεται ότι ο πόλεμος επιβλήθηκε σε μας, και για να πραγματοποιήσουμε τα πατσιφιστικά μας ιδεώδη πρέπει να επιδιώξουμε ένα νικηφόρο τέλος του πολέμου". Και ο εκπρόσωπος του Γαλλικού πατσιφισμού Baron d' Estournelles de Constant υποστηρίζει θριαμβευτικά αυτή την πατσιφιστική ιδεολογία ενός ιμπεριαλιστικού πολέμου με ένα ιερό "jusqu'au bout!" - πόλεμος μέχρι το τέλος!\nΤο στοιχείο που πάνω απ' όλα ήταν απαραίτητο για το Αγγλικό Χρηματιστήριο για την επιτυχή διεξαγωγή του πολέμου, ήταν ένας πατσιφιστής όπως ο φιλελεύθερος Asquith και ο ριζοσπάστης δημαγωγός Lloyd George. "Αν αυτοί οι άνθρωποι διευθύνουν τον πόλεμο", είπε ο Αγγλικός λαός, "τότε πρέπει να έχουμε το δίκιο με το μέρος μας".\nΚαι έτσι ο πατσιφισμός παίζει το ρόλο που του αναλογεί στο μηχανισμό του πολέμου, όπως τα δηλητηριώδη αέρια και τα συνεχώς διογκούμενα πολεμικά δάνεια.\nΣτις ΗΠΑ ο πατσιφισμός της μικροαστικής τάξης αποκάλυψε τον πραγματικό του ρόλο , ως ο υπηρέτης του ιμπεριαλισμού, με ένα συγκαλυμμένο τρόπο. Εκεί, όπως παντού, ήταν οι τράπεζες και τα τραστ που καθόριζαν την πολιτική. Ακόμα και πριν τον πόλεμο, λόγω της εκπληκτικής ανάπτυξης της βιομηχανίας και του εξαγωγικού εμπορίου, οι ΗΠΑ κινούνταν σταθερά προς την κατεύθυνση των παγκόσμιων συμφερόντων και του ιμπεριαλισμού. Αλλά ο Ευρωπαϊκός πόλεμος επιτάχυνε αυτήν την ιμπεριαλιστική ανάπτυξη με ένα πυρετώδη ρυθμό. Ακριβώς τη στιγμή που πολλοί ευσεβείς άνθρωποι (ακόμα και ο Κάουτσκυ) έλπιζαν ότι η φρίκη της σφαγής στην Ευρώπη θα γέμιζε την Αμερικάνικη αστική τάξη με απέχθεια για το μιλιταρισμό, η πραγματική επίδραση των γεγονότων στην Ευρώπη προχωρούσε, όχι σε ψυχολογικό αλλά σε υλιστικό επίπεδο, και οδηγούσε στα τελείως αντίθετα αποτελέσματα. Οι εξαγωγές των ΗΠΑ που το 1913 είχαν σύνολο 2.466 εκατομμύρια δολάρια, έφτασαν το 1916 το τρελό ύψος των 5.481 εκατομμυρίων δολαρίων. Φυσικά η μερίδα του λέοντος στο εξωτερικό εμπόριο ανήκε στην πολεμική βιομηχανία. Έπειτα εμφανίστηκε η ξαφνική απειλή διακοπής του εξαγωγικού εμπορίου στις χώρες της Αντάντ, όταν ο ολοκληρωτικός πόλεμος υποβρυχίων άρχισε. Το 1915 η Αντάντ εισήγαγε Αμερικάνικα προϊόντα 35 εκατομμυρίων δολαρίων ενώ η Γερμανία και η Αυστροουγγαρία εισήγαγαν προϊόντα 15 εκατομμυρίων δολαρίων. Έτσι όχι μόνο παρουσιάστηκε μια δραστική μείωση των γιγαντιαίων κερδών, αλλά ολόκληρη η Αμερικάνικη βιομηχανία, η οποία βασιζόταν στην πολεμική βιομηχανία, απειλούνταν πια με μια σφοδρή κρίση. Σ' αυτά τα μεγέθη πρέπει να κοιτάμε για την εξήγηση του καθορισμού των "συμπαθειών" στην Αμερική. Και έτσι οι καπιταλιστές έκαναν έκκληση στο Κράτος: "Είστε εσείς που ξεκινήσατε αυτή την ανάπτυξη της πολεμικής βιομηχανίας κάτω απ' τη σημαία του πατσιφισμού, εσείς έχετε το καθήκον να μας βρείτε καινούργιες αγορές". Εάν το Κράτος δεν ήταν σε θέση να εγγυηθεί την "ελευθερία των θαλασσών" (με άλλα λόγια την ελευθερία να απομυζείς κεφάλαιο απ' το ανθρώπινο αίμα) τότε πρέπει να ανοίξει μια νέα αγορά για τις απειλούμενες πολεμικές βιομηχανίες -- στην ίδια την Αμερική. Και έτσι οι ανάγκες του Ευρωπαϊκού σφαγείου παρήγαγαν μια ξαφνική, καταστροφική στρατιωτικοποίηση των ΗΠΑ.\nΑυτό το εμπόριο ήταν αναπόφευκτο να ξεσηκώσει την αντίθεση της μεγάλης μάζας του λαού. Το να υποτάξει κανείς αυτήν την αφηρημένη δυσαρέσκεια και να την μετατρέψει σε πατριωτική συνεργασία, ήταν ο πιο σημαντικός στόχος της εγχώριας πολιτικής των ΗΠΑ. Και ήταν μια περίεργη ειρωνεία της μοίρας που ο επίσημος πατσιφισμός του Γουίλσον, όπως και ο "αντιπολιτευτικός" πατσιφισμός του Μπράιαν, παρείχαν τα πιο ισχυρά όπλα για την επιτέλεση αυτού του σκοπού, δηλ. την καθυπόταξη των μαζών με μιλιταριστικές μεθόδους.\nΟ Μπράιαν βιάστηκε να δώσει μια δυνατή έκφραση στη φυσική δυσαρέσκεια των αγροτών και όλων των μικροαστών ενάντια στον ιμπεριαλισμό, το μιλιταρισμό και την αυξανόμενη φορολογία. Την ίδια στιγμή που έστελνε ολόκληρα φορτία παρακλήσεων και αντιπροσωπειών στους πατσιφιστές συναδέλφους του που κατείχαν τις ψηλότερες θέσεις στην κυβέρνηση, ο Μπράιαν κατέβαλλε κάθε προσπάθεια να ξεκόψει από κάθε επαναστατική κατάληξη αυτού του κινήματος.\nΈτσι για παράδειγμα ο Μπράιαν ανέφερε σε τηλεγράφημα του σε μια αντιπολεμική συγκέντρωση στο Σικάγο "Εάν φτάσουμε στον πόλεμο, τότε, φυσικά, θα πρέπει να υποστηρίξουμε την κυβέρνηση, αλλά μέχρι να έρθει αυτή η στιγμή, το πιο ιερό μας καθήκον είναι να κάνουμε οτιδήποτε για να σώσουμε το λαό απ' τη φρίκη του πολέμου". Σ' αυτές τις λίγες λέξεις έχουμε ολόκληρο το πρόγραμμα του πατσιφισμού της μικροαστικής τάξης. "Οτιδήποτε είναι στις δυνατότητες μας" σημαίνει να δώσεις μια διέξοδο στην αντίδραση των μαζών στη μορφή των ανώδυνων μανιφέστων, στα οποία δίνεται η διαβεβαίωση στην κυβέρνηση ότι εάν η κατάσταση φτάσει στον πόλεμο, κανένα εμπόδιο δεν θα υψωθεί απ' την πατσιφιστική αντιπολίτευση.\nΑυτό ακριβώς, ήταν ό,τι χρειαζόταν ο επίσημος πατσιφισμός που εκπροσωπήθηκε απ' τον Γουίλσον, ο οποίος είχε δώσει αρκετές αποδείξεις στους καπιταλιστές που έκαναν τον πόλεμο, για την "ετοιμότητά του να πολεμήσει". Και ακόμα ο ίδιος ο Μπράιαν βρήκε αρκετό να κάνει αυτή τη δήλωση, μετά την οποία ήταν έτοιμος να παραμερίσει την θορυβώδη αντίδραση στον πόλεμο, απλά για ένα σκοπό- αυτόν της κήρυξης πολέμου. Όπως ο κύριος Γουίλσον έτσι και ο κύριος Μπράιαν βιάστηκε να τοποθετηθεί στην άλλη πλευρά της κυβέρνησης. Και όχι μόνο η μικροαστική τάξη, αλλά επίσης η μεγάλη μάζα του λαού, είπαν στον εαυτό τους: "Εάν η κυβέρνηση μας, επικεφαλής της οποίας είναι ένας πατσιφιστής παγκοσμίου φήμης όπως ο Γουίλσον, μπορεί να κηρύξει πόλεμο, και ο ίδιος ο Μπράιαν μπορεί να υποστηρίξει την κυβέρνηση στο ζήτημα του πολέμου, τότε σίγουρα αυτός θα είναι ένας σωστός και απαραίτητος πόλεμος". Αυτό εξηγεί γιατί αυτός ο ευσεβής και Κουακερικός τύπος του πατσιφισμού που κρίθηκε ικανοποιητικός απ' τους δημαγωγούς που διηύθυναν την κυβέρνηση, εκτιμήθηκε και απ' το Χρηματιστήριο και τους εκπροσώπους της πολεμικής βιομηχανίας.\nΟ δικός μας Μενσεβίκικος, σοσιαλεπαναστατικός πατσιφισμός, παρά τις διαφορές στις εξωτερικές συνθήκες, έπαιξε με τον δικό του τρόπο τον ίδιο ακριβώς ρόλο. Το διάταγμα για τον πόλεμο που ψηφίστηκε απ' την πλειοψηφία του Πανρωσικού Συνεδρίου των Συμβουλίων των Εργατών και των Στρατιωτών, στηρίζεται όχι μόνο στις κοινές προκαταλήψεις που αφορούν στον πόλεμο, αλλά επίσης και στα χαρακτηριστικά ενός ιμπεριαλιστικού πολέμου. Το συνέδριο διακήρυξε ότι ο "πρώτος και ο πιο σημαντικός στόχος της επαναστατικής δημοκρατίας" ήταν ένα γρήγορο τέλος του πολέμου. Αλλά όλες αυτές οι υποθέσεις κατευθύνονται προς ένα και μοναδικό σκοπό: όσο οι διεθνείς προσπάθειες της δημοκρατίας αποτυγχάνουν να τερματίσουν τον πόλεμο, τόσο η Ρώσικη επαναστατική δημοκρατία πρέπει να απαιτεί με όλη της τη δύναμη ο στρατός να είναι ικανός να πολεμήσει, είτε αμυντικά είτε επιθετικά.\nΟι αναγνώριση των παλαιών διακρατικών συνθηκών κάνει το Πανρωσικό Συνέδριο να στηρίζεται σε εθελοντικές συνεννοήσεις με τη διπλωματία της Αντάντ, και δεν είναι στη φύση αυτών των διπλωματών να διαλύσουν τον ιμπεριαλιστικό χαρακτήρα του πολέμου, ακόμα και αν μπορούσαν. Οι "διεθνείς προσπάθειες της δημοκρατίας" αφήνουν το συνέδριο και τους ηγέτες του εξαρτημένους από την θέληση των Σοσιαλδημοκρατών πατριωτών, που είναι δεσμευμένοι στις ιμπεριαλιστικές κυβερνήσεις. Και αυτή η ίδια η πλειοψηφία του συνεδρίου έχοντας πρώτα απ' όλα οδηγηθεί σε αδιέξοδο με την ιστορία του "ταχύτερος δυνατός τερματισμός του πολέμου", έχει τώρα προσγειωθεί σε ένα καθορισμένο συμπέρασμα: την επίθεση. Ένας "πατσιφισμός" που συσπειρώνει την μικροαστική τάξη και μας οδηγεί στην υποστήριξη της επίθεσης φυσικά θα τύχει θερμής υποδοχής, όχι μόνο απ' τους Ρώσους αλλά και απ' την ιμπεριαλιστική Ανταντ.\nΟ Μιλιούκοφ, για παράδειγμα, λέει : "Στο όνομα της αφοσίωσης μας στους συμμάχους και στις παλιές (ιμπεριαλιστικές) συμφωνίες, η επίθεση πρέπει αναπόφευκτα να αρχίσει".\nΟ Κερένσκυ και ο Τσερετέλλι, λένε: "Αν και οι παλιές συμφωνίες δεν έχουν ακόμα αναθεωρηθεί, η επίθεση είναι αναπόφευκτη".\nΟ Σοσιαλδημοκρατικός, πατριωτικός πατσιφισμός του Νταν, όπως ο Κουακερικός πατσιφισμός του Μπράιαν, είναι, όταν ερχόμαστε στα πραγματικά γεγονότα, ισάξιοι στην υπηρεσία του ιμπεριαλισμού.\nΓι' αυτό το λόγο ο πιο σημαντικός στόχος της Ρώσικης διπλωματίας δεν συνίσταται στην προτροπή προς τη διπλωματία της Ανταντ να αναθεωρήσει το ένα ή το άλλο, ή να ακυρώσει κάτι άλλο, αλλά στο να τους πείσει ότι η Ρώσικη επανάσταση είναι απόλυτα αξιόπιστη και μπορεί με ασφάλεια να τύχει εμπιστοσύνης.\nΟ Ρώσος πρέσβης, Μπατσμάτιεφ, στην ομιλία του στο Κογκρέσο των ΗΠΑ τη 10η Ιουνίου χαρακτήρισε επίσης τη δραστηριότητα της Προσωρινής Κυβέρνησης απ' αυτή την οπτική σκοπιά:\n"Όλα αυτά τα γεγονότα", είπε, "μας δείχνουν ότι η εξουσία και η σημαντικότητα της Προσωρινής Κυβέρνησης μεγαλώνουν κάθε μέρα, και όσο μεγαλώνουν τόσο ικανότερη θα γίνεται η κυβέρνηση στο να αποβάλλει τα διαλυτικά στοιχεία, είτε αυτά προέρχονται απ' την αντίδραση είτε απ' την αγκιτάτσια της άκρας αριστεράς. Η Προσωρινή Κυβέρνηση έχει μόλις αποφασίσει να χρησιμοποιήσει όλα τα απαραίτητα μέσα για να επιτύχει αυτό το σκοπό, ακόμα και αν πρέπει να καταφύγει στη βία, αν και δε σταμάτησε να αναζητεί μια ειρηνική λύση στα προβλήματά της".\nΔε χρειάζεται να αμφιβάλλει κανείς ούτε για μια στιγμή ότι η "εθνική υπερηφάνεια" των Σοσιαλδημοκρατών πατριωτών μας παρέμεινε ανενόχλητη όταν ο πρεσβευτής της "επαναστατικής δημοκρατίας" με πάθος απεδείκνυε στην Αμερικάνικη πλουτοκρατία ότι η Ρώσικη κυβέρνηση ήταν έτοιμη να χύσει το αίμα του Ρώσικου προλεταριάτου στο όνομα του νόμου και της τάξης, των οποίων το πιο σημαντικό στοιχείο ήταν η αφοσιωμένη υποστήριξη του καπιταλισμού της Ανταντ.\nΚαι ακριβώς τη στιγμή που ο κύριος Μπατσμάτιεφ στεκόταν με το καπέλο στο χέρι, συστηνόμενος με ταπεινοφροσύνη στις ύαινες του Αμερικάνικου Χρηματιστηρίου, οι κύριοι Τσερετέλλι και Κερένσκυ τραβούσαν την "επαναστατική δημοκρατία" απ' τα αυτιά, διαβεβαιώνοντάς τους ότι ήταν αδύνατο να πολεμήσουν την "αναρχία της αριστεράς" χωρίς χρήση βίας, και απειλούσαν με αφοπλισμό τους εργάτες της Πετρούπολης και το σύνταγμα που τους υποστήριζε. Τώρα μπορούμε να δούμε ότι αυτές οι απειλές έγιναν ακριβώς την κατάλληλη στιγμή: ήταν η καλύτερη δυνατή εγγύηση για το Ρώσικο δάνειο απ' την Αμερική.\n"Βλέπετε, τώρα", ο κύριος Μπατσμάτιεφ θα μπορούσε να είχε πει στον κύριο Γουίλσον, "ο επαναστατικός πατσιφισμός μας δε διαφέρει ούτε κατά μια τρίχα απ' τον πατσιφισμό του Χρηματιστηρίου σας. Και αν μπορούν να πιστέψουν τον κ. Μπράιαν, γιατί δεν μπορούν να πιστέψουν τον κύριο Τσερετέλλι;".


Σ’ αγαπώ, σ’ αγαπώ – Πού με βάζεις; | Τέταρτο\nHome / ΕΠΙΛΕΓΩ / Σ’ αγαπώ, σ’ αγαπώ – Πού με βάζεις;\n11 Σεπτεμβρίου 2017, 15:06 Δεν υπάρχουν σχόλια 285 Προβολές\n– Σ’ αγαπώ, σ’ αγαπώ\n– Πού με βάζεις;\n– Σ’ ένα δέντρο ψηλό να διατάζεις\n– Μα στ’ αλήθεια μ’ αγαπάς; Τι μου χαρίζεις;\n– Τον ουρανό με τ’ άστρα\n– Είναι πολύ ψηλά θα πέσω\n– Τότε εκείνο το βουνό με όλο του το δάσος\n– Και την Ολυμπιάδα και το Στρατώνι και τις Σκουριές και όλο το δάσος του Κακάβου;\n– Όλα δικά σου\n– Και την Τσικάρα τη Φισώκα, την Πιάβιτσα και το ρέμα Καρατζά;\n– Ναι, μα όχι αμέσως, τι μου ζητάς;\n– Όλα ή τίποτα, είπες πως μ’ αγαπάς\n– Ας το συζητήσουμε, να βρούμε μια λύση. Ας κάνουμε πως το συζητάμε έστω. Αφού ξέρεις πως δε σε θέλουν οι «δικοί» μου. Μην προκαλούμε\n– Μα είπες όλο το βουνό!\n– Ναι, μα λίγο – λίγο\n– Δε μ’ αγαπάς, θα φύγω\nΗ Eldorado Gold γνωστοποίησε σήμερα, την πρόθεσή της να αναστείλει τις δραστηριότητές της στην Ελλάδα. Όχι πως αποχωρεί -όπως κατά λάθος ή κατά δόλο- αναφέρεται σε διάφορα δημοσιεύματα. Αλλά μια πρόθεση πως…\nΜια πρόθεση, που λίγο διαφέρει από πεισματάκια μεταξύ δύο εραστών. «Θα σου φύγω, αν δεν…» είναι η τελευταία σκηνή ενός δήθεν ερωτικού δράματος. Η εταιρεία «προικοθήρας» ρίχνει το τελευταίο χαρτί στο τραπέζι της διαπραγμάτευσης, κάνοντας γνωστόν τοις πάσι πως το ερωτικό μονόπρακτο παίρνει τέλος και οι μάσκες ξαναπέφτουν. Ο χρόνος που οι δύο εραστές εξέφραζαν το πάθος τους με γλυκόλογα τελείωσε και παρέμεινε μόνο το «Όλα ή τίποτα» πάνω στο τραπέζι. «Θα βρω άλλον να μ’ αγαπάει πιο πολύ» δηλώνει ο/η εκβιαστής – εραστής και κατευθύνεται προς την πόρτα. Όμως δεν την έχει ανοίξει, δεν έχει βγει, σχεδόν σίγουρος για την υποταγή του άλλου.\nΤα παιχνίδια εξουσίας – υποταγής σ’ αυτό το θέατρο του παραλόγου, καθώς και οι περαιτέρω διάλογοι – διαπραγματεύσεις είναι κάτι που μόνο ο υποβολέας πιθανόν γνωρίζει. Το αν το προκάλυμμα της διαπραγμάτευσης -αλλά όχι απόλυτα ελεγχόμενης διαιτησίας- έχει προκαλέσει άγχος στη μία πλευρά ή αν η πρόθεση του εκβιασμού είναι μόνο για να διατυπωθεί πως ο χρόνος τελείωσε και το θεατρικό είναι καιρός να παραμεριστεί και να προσέλθουν πλέον οι δύο πλευρές με τα πραγματικά τους πρόσωπα, λίγο θα πρέπει να μας απασχολεί.\nΗ Eldorado Gold δεν ήρθε για να προσποιείται την ερωμένη. Ήρθε ληστρικά και αυτές ήταν εξαρχής οι προθέσεις της. Το αν συμφώνησε αρχικά να συμμετάσχει σ’ ένα θέατρο ρόλων, ήταν και η μοναδική ένδειξη καλής θέλησης. Τώρα είτε βαρέθηκε το παιχνίδι, είτε την πίεσε ο χρόνος επανήλθε στο αληθινό της πρόσωπο.\nΕίναι προφανές πως το παίγνιο των νομιμοφανών ενεργειών και των σύννομων αποφάσεων στον τόπο που ήρθε ν’ αρπάξει και να καταστρέψει λίγο την ενδιαφέρει πλέον. Η εταιρεία προχωρούσε ήδη, με ιδιαίτερη σιγουριά στην υλοποίηση των σχεδιασμών της, άνευ αδειών σε αρκετές των περιπτώσεων και οι άδειες έπονταν. Η ταχύτητα με την οποία θέλει να υλοποιήσει τους σχεδιασμούς της και η ευρεία γνωστοποίηση του ποιος έχει το «πάνω χέρι» σ’ αυτή τη σχέση είναι αυτές που πιθανόν της επιβάλουν να παίξει το τελευταίο χαρτί του εκβιασμού αποχώρησης.\nΤο ποια έκταση θα λάβει αυτό το δήθεν «ερωτικό καυγαδάκι» μεταξύ των δύο πλευρών, και με ποιους όρους θα υποταχθεί η κάθε πλευρά, είναι παιχνίδι «ενηλίκων» (με την έννοια των ισχυρών παιχτών, και των αδίστακτων κερδοσκόπων που δήθεν παίζουν τα ρέστα τους, πάνω από μια ρουλέτα) και λίγο μας απασχολεί. Εμείς διατηρώντας την «παιδικότητά» μας, το μόνο που πρέπει να παρακολουθήσουμε είναι όχι το θέατρο, μα το δρόμο. Το δρόμο ενός αγώνα, που θα μας οδηγήσει ξανά να βολτάρουμε και να αναπνέουμε στο δάσος του Κακάβου, προσπαθώντας να επουλώσουμε τις πληγές του.


Newssalonika Blog: Το χωριό που απαγορεύει στους τουρίστες να βγάζουν φωτογραφίες\nΤο χωριό που απαγορεύει στους τουρίστες να βγάζουν φωτογραφίες\nΌσοι επισκεφτούν το γραφικό χωριό Bergün/Bravuogn στην Ελβετία θα χρειαστεί να το ξανασκεφτούν πριν βγάλουν μια φωτογραφία το όμορφο τοπίο, αφού οι τοπικές αρχές επέβαλαν απαγόρευση της φωτογράφισης!\nοι κάτοικοι του Bergün/Bravuogn θεωρούν ότι το χωριό τους είναι τόσο όμορφο, με αποτέλεσμα οι φωτογραφίες του που αναρτώνται στα social media να κάνουν τους ανθρώπους δυστυχισμένους που δεν βρίσκονται και οι ίδιοι εκεί.\n«Είναι επιστημονικά αποδεδειγμένο ότι οι όμορφες φωτογραφίες διακοπών στα social media κάνουν αυτόν που τις βλέπει δυστυχισμένο επειδή δεν μπορεί να βρίσκεται εκεί ο ίδιος», ανέφερε μια δήλωση του τουριστικού γραφείου του χωριού, σύμφωνα με το The Local.\nΤο Bergün/Bravuogn προσφέρει ένα ιδιαιτέρως γραφικό τοπίο και ανησυχεί για όλους εκείνους που δεν βρίσκονται εκεί! «Το Bergün/Bravuogn είναι πανέμορφο. Δεν θέλουμε να κάνουμε τους ανθρώπους έξω από την κοινότητα δυστυχισμένους εξαιτίας των φωτογραφιών με τα γραφικά τοπία μας που αναρτώνται στα social media», ανέφερε ο δήμαρχος Peter Nicolay.\n«Είμαι χαρούμενους που οι κάτοικοι λαμβάνουν υπόψη τους την ευτυχία όλων των ανθρώπων. Αυτό με κάνει πολύ περήφανο», πρόσθεσε.\nΈτσι, ένα πρόστιμο πέντε φράγκων θα επιβάλλεται σε όποιον παραβιάσει την απαγόρευση. Τα έσοδα από την πρωτότυπη αυτή ιδέα θα διατίθενται για την προστασία του τοπίου. Το τουριστικό γραφείο έχει ήδη κατεβάσει από τις σελίδες του στο Facebook και το Twitter τις φωτογραφίες του ενώ σκοπεύει να κάνει το ίδιο και από την ιστοσελίδα του.\nΠάντως η απόφαση δέχτηκε έντονη κριτική από χρήστες του διαδικτύου, ενώ άλλοι το αντιμετώπισαν με χιούμορ, θεωρώντας την ως αστεία ή απλώς ένα διαφημιστικό κόλπο.


Χρήστος Μπόνης: Η ΝΑΒΙΠΕ είναι εκεί. Tο πλατυγιάλι ζει. Οι επενδύσεις συρρέουν 365 μέρες τον χρόνο - ΑΣΤΑΚΟΣ NEWS - Για να τα ξέρετε όλα!\nHome Απόψεις Αστακός Χρήστος Μπόνης: Η ΝΑΒΙΠΕ είναι εκεί. Tο πλατυγιάλι ζει. Οι επενδύσεις συρρέουν 365 μέρες τον χρόνο\nΧρήστος Μπόνης: Η ΝΑΒΙΠΕ είναι εκεί. Tο πλατυγιάλι ζει. Οι επενδύσεις συρρέουν 365 μέρες τον χρόνο\nΜια αναρτηση σημερα το βραδυ στο blog Ξηρομερο που ανεβασε απο το agrinonews μου εφερε στην μυαλο παλιες αληστου μνημης στιγμες και κατασταστασεις με την περιφημη αυτη ιστορια της (ή του) LPG.\nΝομιζω οτι ολοι θα θυμαστε τις εικονες και τις σκηνες που διαδραματιστηκαν εκεινη την εποχη οπου καθε ειδους Οικολογου και "Oικολογου" ειχε την δικη του θεση την δικη του αποψη την δικη του εκτιμηση για την μολυνση του περιβαλλοντος Και ποιου περιβαλλοντος; Του Αστακου και των γυρω περιοχων!!! Και δεν ηταν μονο καποιοι συγκεκριμενοι που παλευαν την εγκατασταση της ετερειας , εχοντας θεσεις ακλονητες χρονια αλλα υπηρχαν και οι παρατρεχαμενοι οι οποιοι σε καθε διαδηλωση σε καθε συλλαλητηριο σε καθε διαμαρτυρια ηταν και ειναι παροντες. Παροντες, συμπλεοντας με δεκαδες θεσεις και αποψεις με δεκαδες ιδεες που γινονται #τουρσι# σε μια διαμαρτυρια. Αλλα ποιος τους παρακολουθει τι λενε!!!!!! Αρκει να φαινονται οτι ειναι εναντια σε αυτους που ειναι κατα την εκτιμηση τους οι καταστροφεις του τοπου και κατ' επεκταση του οικολογικου συστηματος.\nΤι και αν δεν ξερανε ακομη τι θα πει LPG και τι στοχο ειχε η εγκατασταση, αρκει μια τοποθετηση που θα περιεβαλλε τις θεσεις και τις αποψεις ολων οσων διαδηλωναν. Ειναι οι ιδιοι ακριβως που πολεμουσαν (και πολεμησαν) λυσσαλεα τις ιχθυοκαλλιεργειες διοτι η εγκατασταση των μοναδων θα επιβαρυνε με τεραστια μολυνση την θαλασσα κατι που θα καθιστουσε αδυνατη την ελευση των δεκαδων χιλιαδων (η εκατονταδων χιλιαδων) παραθεριστων Αστακιωτων που οπως καθε χρονο θα εμφανιζονταν και τα επομενα καλοκαιρια στον Αστακο για να απολαυσουν την πιο καθαρη θαλασσα του Νομου. Τελικα η ιστορια τους δικαιωσε αλλα οχι θετικα , αντιθετως ΑΡΝΗΤΙΚΑ. Διοτι το εργο εγινε και αυτοι γινανε πριγελο και στους εαυτους τους και στους διαφωνουντες μαζι τους. Φυσικα αμετανοητοι παρεμειναν (και θα παραμεινουν) περιμενοντας την νεα ευκαιρια που τους δωθηκε στην συνεχεια οταν ειρθε πολυσυζητημενη εγκατασταση LPG.\nΟταν την εποχη εκεινη διαξαγονταν μαχες σε πολλα επιπεδα για να αποτραπει , ολοι αυτοι τριγυρνουσαν στον Αστακο και αναφερονταν και με προφορα αμερικανικη μαλιστα ,στην ετερεια με το LPG. Οταν τους πρωτοακουσα (διοτι η διανοητικη μου κατασταση ηταν φτωχη σε γνωσεις για το τι ελεγαν) νομισα οτι οι Κινεζοι εκαναν την εμφανιση τους πολυ πριν ερθουν στην Αθηνα αλλα δυστυχως διαψευθηκα. Τελικα το εργο δεν εγινε οι ΟΙΚΟΛΟΓΟΙ κερδισαν και ο ΑΣΤΑΚΟΣ ΝΙΚΗΣΕ ΤΗΝ ΜΟΛΥΝΣΗ και πιθανον τον προωρο θανατο ολων των κατοικων.\nΜε δοδομενα λοιπον αυτα τα γεγονοτα και με τις περγαμηνες της ενδοξου νικης κατα του εχθρου την επομενη χρονια σε συνεργασια με το ΠΑΚΟΕ καλεσαν διεθνεις περιβαντολογικες οργανωσεις για να μετρησουν την καθαροτητα των νερων !!!!!!!!!!!!!! Και ω του θαυματαος ολες οι οργανωσεις εδωσαν οχι μπλε σημαια αλλα τρικολορ (παγκοσμια πρωτια). Οι εκπροσωποι των οργανωσεων επεσαν απο τα συννεφα για το τελειο των θαλασσων μας. Μαλιστα δεν ξαναεμφανειστηκαν εκτοτε μενοντας ησυχοι οτι εσαει θα ειναι ετσι καθαρη. Θα μου πει καποιος, καλα οι ιχθυοκαλλιεργειςς τελικα δεν μολυνανε την θαλασσα; Μα φυσικα οχι μονο δεν μολυνανε ουτε ενα εκατοστο αλλα εξακολουθουν να μην μολυνουν διοτι μερικοι (ή και οι περισσοτεροι) απο τους εχθρους των επενδυσεων ΕΤΡΕΞΑΝ ΜΕ ΧΙΛΙΑ (που λενε) και καπαρωσαν και δουλεια εκει. Και οχι μονο βρηκαν δουλεια αλλα εγιναν παραγοντες εχοντας το πανω χερι να διοριζουν ανεργους!!!!!!!!!! Και οχι μονο διοριζαν αλλα ζητουσαν και απο τους ιδιοκτητες των μεγαλων ετερειων με τις ιχθυοκαλλιεργειες να δινουν και κανενα δωρακι σε συλλογους, παραγοντες, κλπ, κλπ. Κατι σαν επιδομα ανθυγιεινο που παιρνουν οι δημοσιοι υπαλληλοι.\nΗ μολυνση εχει ονοματεπωνυμο και το ξερουν και το ξερουμε ολοι. Ονοματεπωνυμο εχουν και οι εντιμοι και οι παρατρεχαμενοι. Ονοματεπωνυμο εχουν και οι ΚΩΛΟΤΟΥΜΠΗΔΕΣ (προσφατη εκφραση στον πολιτικο διαλογο). Ολοι αυτοι εχουν παντιερα την θεωρεια και την λογικη του ΚΚΕ (και να με συγχωρησουν οι συντροφοι --φιλοι του κκε).\nΟτι δεν ελεγχουμε δεν εχει αξια, δηλαδη η μολυνση θα ειχε καταστροφικα αποτελεσματα εκεινη την εποχη. Απο την στιγμη που εμεις εχουμε λογο στις επιχειρησεις η μολυνση δεν υφισταται. Φιλοι Αστακιωτες απολαυστε τωρα που ερχετε το καλοκαιρι τις ομορφες γαλαζιες κατακαθαρες ακτες μας, χωρις να σας κυριευει κανενας πανικος. Εδω και χρονια εξ αλλου (οπως θα επικαλεστουν ολοι Αντιδρωντες και μη εκεινης της εποχης) κανεις δεν επαθε τιποτε. Η ΝΑΒΙΠΕ ειναι εκει το πλατυγιαλι ζει, οι επενδυσεις συρρεουν 365 μερες τον χρονο ολα τα χρονια και δεν προλαβαινουν οι (οπως και οι προηγουμενοι) Αρχοντες του τοπου να αξιολογουν για το ποια επενδυση θα εγκατασταθει.\nΚαλο καλοκαιρι λοιπον, καλα μπανια του ΛΑΟΥ, καλες διακοπες.\nΤα αλλα απο κοντα...


Ποιος έχει τους πιο πολλούς ακόλουθους στο Instagram? - ired.gr\nΠοιος έχει τους πιο πολλούς ακόλουθους στο Instagram?\nΠριν δυο μήνες, το Instagram έκλεισε τα πέντε χρόνια ζωής και αυτοί είναι οι δέκα λογαριασμοί με τους περισσότερους followers. Ας τους δούμε με αντίστροφη σειρά.\n10. Khloe Kardashian – 33.1 εκατομμύρια\nΜηδενός εξαιρουμένου, όλα τα μέλη της οικογένειας Kardashian είναι πλέον γνωστά σε όλο τον κόσμο και η Khloe, 31 ετών, η νεότερη από τις τρεις αδερφές είναι σήμερα η δέκατη στη λίστα με τους δημοφιλέστερους λογαριασμούς στο Instagram. Αγωνίστηκε για το διαζύγιό της με τον επαγγελματία μπασκεμπολίστα Lamar Odom, αποκάλυψε την αλλαγή στο σώμα της χάρη στο γυμναστήριο και τη σωστή διατροφή και δημιούργησε το δικό της app. Είναι ίσως η μοναδική αδερφή Kardashian με αίσθηση του χιούμορ και αυτό εξηγεί τους εκατομμύρια followers.\n9. Nicki Minaj -35.1 εκατομμύρια\nΗ Αμερικανίδα ράπερ και τραγουδίστρια Nicki Minaj κατέχει την ένατη θέση με 35,1 εκατομμύρια οπαδούς. Η εκ του Τρινιντάντ ορμώμενη performer έγινε γνωστή στο ευρύ κοινό όταν υπέγραψε συμβόλαιο με την δισκογραφική εταιρεία του Lil’ Wayne. Χάρη στη μουσική της αλλά και στην ειλικρίνειά της, η 32χρονη έχει αποκτήσει ένα τεράστιο κοινό στο Instagram.\n8. Kylie Jenner – 38 εκατομμύρια\nΗ νεότερη της παρέας Kardashian-Jenner έχει αισίως φτάσει τους 38 εκατομμύρια οπαδούς στο Instagram. Η Kylie έχει πάρει το προβάδισμα από τις άλλες αδελφές της μόλις έγινε 18 και μιλάει για τα πάντα: για τη σχέση της με τον 25χρονο rapper Tyga, για μια νέα εφαρμογή που σκέφτεται να κυκλοφορήσει κι αυτή, για την προσθετική στα χείλια που έκανε πρόσφατα, για το πανάκριβο σπίτι που αγόρασε, τις συνεχείς αλλαγές στα μαλλιά της και άλλα ...ενδιαφέροντα θέματα.\n7. Kendall Jenner -38 εκατομμύρια\nΕνώ οι αδερφές της Kardashian-Jenner θέλουν να κατακτήσουν τον κόσμο με τα project τους, η Kendall είναι απασχολημένη με τη βιομηχανία της μόδας. Η φωτογραφία της με τα μαλλιά της σε σχήμα καρδιάς είναι πλέον η δημοφιλέστερη εικόνα στο Instagram με 3.1 εκατομμύρια likes. Στo Fashion Week της Νέας Υόρκης και του Παρισιού περπάτησε στην πασαρέλα με ρούχα Balmain, Givenchy, Marc Jacobs και Ellie Saab. Επίσης έκλεισε συμφωνία συνεργασίας με την Estee Lauder και ήταν σε δυο εξώφυλλα της Vogue σε δύο ημέρες.\n6. Justin Bieber – 40.2 εκατομμύρια\nΟ Justin Bieber ανακαλύφθηκε από τον manager του στην ηλικία των 13 χρόνων και από τότε οι fans του ζουν στον πυρετό του Bieber. Πλέον, στα 21 του, έχει πουλήσει συνολικά 14.900.000 albums και έχει κάνει δυο παγκόσμια tours. Έχει επίσης ασχοληθεί με το χώρο του modeling, ποζάροντας για την καμπάνια του Calvin Klein.\n5. Ariana Grande – 44.6 εκατομμύρια\nΑυτή η Αμερικανίδα pop πριγκίπισσα εμφανίστηκε σε ηλικία 13 ετών σε σκηνή του Broadway, μετά σε δημοφιλή σειρά του Nickelodeon και ξεκίνησε τη μουσική της καριέρα, ενώ σήμερα είναι μόνο 22! Η φωνή της έχει συγκριθεί με της Mariah Carey και η ίδια διαθέτει πολλά επιτυχημένα singles στο top 10 του Billboard.\n4. Selena Gomez – 45.8 εκατομμύρια\nΗ μεγάλη καριέρα σε τραγούδι και ηθοποιία και η σχέση της με τον Justin Bieber έχει φέρει τη Selena στη θέση 4 των μεγαλύτερων λογαριασμών στο Instagram, με σχεδόν 45 εκατομμύρια followers.\n3. Beyonce – 47.1 εκατομμύρια\nΔεν είναι έκπληξη ότι η βασίλισσα της ποπ βρίσκεται στην τρίτη θέση με 47.1 εκατομμύρια followers. Αν και προσπαθεί να κρατάει την προσωπική της ζωή κρυφή από τα media, η Beyonce μοιράζεται αρκετά από την καθημερινότητά της στο Instagram, με φωτογραφίες της κόρης της Blue Ivy, του άντρα της Jay Z, της αδερφής της Solange αλλά και της φίλης της Kelly Rowland.\n2. Kim Kardashian - 48 εκατομμύρια\nΗ Kim είναι ο λόγος που η οικογένεια Kardashian-Jenner είναι διάσημη, χτίζοντας την αυτοκρατορία της από ένα «λάθος». Σήμερα, είναι το πιο πολυσυζητημένο άτομο σε όλο τον κόσμο. Πριν η αδερφή της πάρει τα πρωτεία, αυτή η φωτογραφία του γάμου της με τον Kanye West είχε τα περισσότερα likes στο Instagram, 2.4 εκατομμύρια.\n1. Taylor Swift – 49.4 εκατομμύρια\nΤην πρωτιά κατέχει η τραγουδίστρια Taylor Swift, ένα πανέμορφο κορίτσι και μουσικό ταλέντο και από ότι φαίνεται το «καλό παιδί» της μουσικής βιομηχανίας. Μάλιστα, πρόσφατα τα έβαλε με την Apple, εκφράζοντας τον αποτροπιασμό της επειδή η εταιρεία δεν δέχεται να πληρώνει τους καλλιτέχνες τους πρώτους τρεις μήνες της δοκιμαστικής λειτουργίας του Apple Music.\nΔιαβάστε επίσης: «Πώς θα ανεβάσετε στο Instagram μη τετραγωνισμένες φωτογραφίες»


ΚΑΠΟΤΕ ΣΤΗ ΝΕΑ ΥΟΡΚΗ | FreeCinema\nΚΑΠΟΤΕ ΣΤΗ ΝΕΑ ΥΟΡΚΗ (2013)\nΕΙΔΟΣ: Δράμα Εποχής\nΣΚΗΝΟΘΕΣΙΑ: Τζέιμς Γκρέι\nΚΑΣΤ: Μαριόν Κοτιγιάρ, Χοακίν Φίνιξ, Τζέρεμι Ρένερ, Νταγκμάρα Ντομίντσικ\nΔΙΑΝΟΜΗ: ΣΠΕΝΤΖΟΣ / SEVEN FILMS\nτου Γιάννη Σμοΐλη\nΠολωνή μετανάστρια στη Νέα Υόρκη του 1921, ψάχνει μια καλύτερη ζωή και βρίσκει την πορνεία και μια απρόβλεπτη, περίπλοκη σχέση με δύο άνδρες: τον νταβατζή της και τον ρομαντικό, ταχυδακτυλουργό ξάδελφό του.\nΟ Τζέιμς Γκρέι ξεκίνησε ως πολλά υποσχόμενος σκηνοθέτης. Η «Μικρή Οδησσός» τού 1994 υπήρξε ένα καταπληκτικό ντεμπούτο που συνδύαζε το οικογενειακό δράμα με την γκανγκστερική ταινία, και διέθετε έναν φοβερό Τιμ Ροθ σε ερμηνευτικό ντελίριο. Έκτοτε αποφάσισε να γιατρέψει… τα προβλήματα αϋπνίας όλου του κόσμου, με μια σειρά από βαριά, αργόσυρτα, δήθεν ατμοσφαιρικά αλλά, τελικά, αθέλητα πληκτικά έργα με το Χοακίν Φίνιξ, που έγινε κάτι σα μούσα τού σκηνοθέτη. Τα θέματα της δυσλειτουργικής οικογένειας και του περιθωρίου παρέμειναν, αλλά σταδιακά αποχώρησε η έμπνευση. Η τελευταία του ταινία πριν απ’ το «Κάποτε στη Νέα Υόρκη», το «Δύο Έρωτες», άφησε στην άκρη και την αστυνομική ίντριγκα και επικεντρώθηκε στα αισθηματικά προβλήματα ενός ανώριμου, ψιλοβαρεμένου τύπου, που ενσάρκωνε και πάλι ο Φίνιξ, σχεδόν υπνωτισμένος. Σκηνοθέτης και πρωταγωνιστής έδιναν την αίσθηση, ότι ήθελαν να ρίξουν τόσο πολύ τους τόνους, τις εντάσεις και το ρυθμό, προκειμένου η παρακολούθηση των γεγονότων να γίνεται με μάτια θολωμένα απ’ τη νύστα που παλεύουν με βλέφαρα τρελαμένα απ’ τον πόθο να κλείσουν και να αφεθούν σε μακάρια ονειροπόληση. Τώρα, αν αυτό ήταν η καλλιτεχνική άποψη του Γκρέι, μιλάμε για μια πολύ παρακινδυνευμένη άποψη. Ευτυχώς, στο «Kάποτε στη Νέα Υόρκη» φαίνεται να το κατάλαβε κι ο ίδιος. Έτσι, η νέα του ταινία είναι η πιο πλούσια σε δράση απ’ την αρχή της καριέρας του, και η πρώτη μετά τη «Μικρή Οδησσό» όπου η έννοια της ατμόσφαιρας δε μεταφράζεται σε θανατερή βαρεμάρα.\nΌχι ότι έχουν εξαλειφθεί εντελώς τα προβλήματα απ’ τη σκηνοθεσία του Γκρέι. Μπορείς να του προσάψεις διάφορα. Την παθητικότητα μιας αφήγησης που, κατά κάποιον τρόπο, «σέρνεται» και μοιάζει, όχι αποστασιοποιημένη ακριβώς αλλά περίεργα στερημένη από οποιοδήποτε πάθος (κι όταν μιλάμε για ένα φιλμ που πασχίζει τόσο έντονα να είναι συναισθηματικό, αυτό είναι πρόβλημα), τη μεγάλη, κουραστική σε σημεία, διάρκεια και ένα μελοδραματισμό στις καταστάσεις, αχρείαστο μιας και τα γεγονότα μιλάνε από μόνα τους, δε χρειάζεται η έμφαση. Αλλά δεν μπορείς και να μην του αναγνωρίσεις, παράλληλα, μια αλάθητη αίσθηση του μεγαλείου, του δράματος, της βαρύτητας των ανθρώπινων πράξεων και των συνεπειών τους, ειδικά σε ταραγμένες χρονικές περιόδους όπως η αμερικάνικη δεκαετία του ‘20. Καθώς και την άψογη διεύθυνση των ηθοποιών του. Εδώ, πέρα από τον σταθερό του συνεργάτη Φίνιξ, βλέπουμε τη Μαριόν Κοτιγιάρ και τον Τζέρεμι Ρένερ, να επιδιώκουν την εσωτερικότητα που, απ’ ό,τι φαίνεται, είναι το ζητούμενο του Γκρέι απ’ τους ερμηνευτές του. Κάνουν όλοι τους εξαιρετική δουλειά και καταφέρνουν να μετατρέψουν τους χαρακτήρες σε στιβαρές, υπολογίσιμες παρουσίες, πετυχαίνοντας να διατηρήσουν το ουσιαστικό ενδιαφέρον για τα τεκταινόμενα επί της οθόνης, ακόμα κι όταν η ματιά του Γκρέι ξεφεύγει ανεπαίσθητα προς το πομπώδες. Πράγμα που, γενικότερα, είναι και το δίκοπο μαχαίρι στην ταινία.\nΒλέπεις, εδώ οι προθέσεις είναι μεγαλεπήβολες. Διακρίνει κανείς επιρροές τόσο από το «Κάποτε στην Αμερική» του Λεόνε (μέχρι κι οι διανομείς το έπιασαν και μάς το «μαρτύρησαν» με τον ελληνικό τίτλο που επέλεξαν), όσο κι από την «Πύλη της Δύσης» του Τσιμίνο, αλλά κι από το σινεμά του Κόπολα. Ο Γκρέι, όμως, παρά την αξιέπαινη δουλειά που έχει κάνει, παρά τη σημαντική βοήθεια που δέχεται από την καλλιτεχνική διεύθυνση, τη φωτογραφία, τα κοστούμια, δε διαθέτει το απαραίτητο ανάστημα για να αναμετρηθεί με τα προαναφερθέντα μεγέθη. Αν μιλάγαμε απλά για ένα φόρο τιμής στους δασκάλους του, τα πράγματα θα ήταν διαφορετικά. Ο Γκρέι δε θέλει, όμως, μόνο και μόνο να τιμήσει τους καλλιτέχνες που, ενδεχομένως, του προκάλεσαν την επιθυμία να ασχοληθεί με τον κινηματογράφο. Επιδιώκει, με ευδιάκριτη αλαζονεία, να συγκριθεί μαζί τους. Γι’ αυτό και υιοθετεί μια στάση λυρικά vintage και μια σκηνοθετική πόζα που άλλους θα τους εντυπωσιάσει, μπορεί και να τους παρακινήσει να τον ανακηρύξουν δημιουργό με όραμα, κι άλλους θα τους αποξενώσει, δίνοντάς τους την αίσθηση του «βλαχομπαρόκ». Η παραγωγή, παρ’ όλα αυτά, είναι θεσπέσια, απολαμβάνεις σινεμά ποιοτικό και αναχρονιστικό, με την καλή έννοια. Τίποτα δε γίνεται βεβιασμένα, όλα παίρνουν το χρόνο τους για να αναπτυχθούν σωστά και να ξεδιπλωθούν οι πτυχές της ιστορίας. Κανείς δεν μπορεί να αμφισβητήσει το γεγονός ότι αυτή είναι η πληρέστερη δουλειά του Γκρέι από την εποχή του εξαιρετικού ντεμπούτου του. Από εκεί και πέρα, είναι θέμα γούστου και χαρακτήρα, το αν θα σε παρασύρει αυτό το καλοφτιαγμένο πράγμα, αν θα σε κάνει να νιώσεις, να αφεθείς και να προβληματιστείς, αν θα το κουβαλήσεις στην ψυχή σου, με λίγα λόγια, μετά το πέρας της προβολής, ή αν απλά θα το θαυμάσεις σαν ένα καλοδιατηρημένο μουσειακό έκθεμα και θα το εγκαταλείψεις μετά τους τίτλους τέλους, προκειμένου να αναζητήσεις πιο έντονες συναισθηματικές εμπειρίες. Γιατί, κακά τα ψέματα, από περφεξιονισμό περιτυλίγματος, σε ό,τι αφορά τη σύγχρονη κινηματογραφική παραγωγή, έχουν χορτάσει τα μάτια μας. Το αξέχαστο βίωμα, εντός της αίθουσας, είναι που σπανίζει.\nΠετάς τη σκούφια σου για δράμα εποχής, μεγάλο συναίσθημα, ερωτικά τρίγωνα, αντίκες και ίντριγκα; Με το «Κάποτε στη Νέα Υόρκη» έκανες την τύχη σου. Ψοφάς για ερμηνείες λεπτών αποχρώσεων και βάθους από φτασμένους ηθοποιούς; Πάλι θα γουστάρεις. Αν, από την άλλη μεριά, θεωρείς ότι όλα αυτά τα έχεις φάει με το κουτάλι (και μάλιστα στις αριστουργηματικές εκδοχές του Λεόνε και του Κόπολα), μην περιμένεις μεγάλες συγκινήσεις. Τουλάχιστον, και στις δύο περιπτώσεις, θα αναγνωρίσεις ότι πρόκειται για σινεμά κλάσης. Κι αυτό λέει κάτι.\nTAGS: Μαριόν Κοτιγιάρ, Νταγκμάρα Ντομίντσικ, ΣΠΕΝΤΖΟΣ / SEVEN FILMS, Τζέιμς Γκρέι, Τζέρεμι Ρένερ, Χοακίν Φίνιξ\nΥπερφιλόδοξος entrepreneur ζητά από την οικογένειά του να μετακομίσουν στην πατρίδα του, την Αγγλία, για να κυνηγήσει μεγάλη επαγγελματική ευκαιρία. Στα ξαφνικά, θα βρεθούν να κατοικούν σε εξοχική έπαυλη και υπεράνω των δυνατοτήτων τους, με την κρίση να τους πλησιάζει με ιλιγγιώδη ταχύτητα…\nΘΑ ΕΡΘΕΙ Η ΦΩΤΙΑ\nΈχοντας εκτίσει μεγάλο μέρος της ποινής του, ο Άμαντορ αιφνιδιάζει τους κατοίκους του χωριού του, βγαίνοντας από τη φυλακή πριν από την ώρα του. Επιστρέφοντας στο σπίτι της γηραιάς μητέρας του, θα αντιμετωπίσει μονάχα την ψυχρότητα αυτής της μικρής κοινωνίας που δεν θέλει να σχετίζεται με έναν εμπρηστή.\nΧάνοντας τους γονείς της από επιδημία χολέρας, η δεκάχρονη Μέρι αφήνει την Ινδία της δεκαετίας του ’50, ώστε να ζήσει στην έπαυλη του θείου της, στο Γιόρκσαϊρ της Αγγλίας. Εκεί θ’ ανακαλύψει τα πολλά κρυμμένα μυστικά του σπιτιού και θα δώσει νέα πνοή στο «μαραμένο» περίγυρο της.\nΤΟ ΜΥΣΤΙΚΟ ΜΑΣ\nΔεκαπέντε χρόνια μετά τις σοβαρότατες απώλειες του Δευτέρου Παγκοσμίου, μια γυναίκα θα έρθει και πάλι αντιμέτωπη με το εφιαλτικό παρελθόν, όταν πιστέψει πως ο γείτονάς της είναι ο αξιωματικός των SS που την είχε κακοποιήσει βάναυσα λίγο πριν το τέλος του μεγάλου πολέμου.\nANTEBELLUM: Η ΕΚΛΕΚΤΗ\nΟι ζωές μιας μαύρης σκλάβας σε βαμβακοφυτεία του Νότου στον 19ο αιώνα και μιας μαύρης κοινωνιολόγου και διακεκριμένης συγγραφέως στο παρόν πρόκειται να συναντηθούν με έναν (ελαφρώς) αναπάντεχο τρόπο.\nΕίναι μια και μεταναστεύει στη Νέα Υόρκη. Το 1921. Δεν είχανε δεινόσαυρους τότε εκεί. Κρίμα.\nΕλληνικό box-office: Ας αναλάβει τις ευθύνες του το κράτος.\nΦεστιβάλ Θεσσαλονίκης: «Σινεμά με κάθε τρόπο» για φέτος.\n«Τα Κινηματογραφικά» της Ελένης Καραΐνδρου στο ΚΠΙΣΝ.\nΕλληνικό box-office: Σαν να μην είχαν ανοίξει…\nΦεστιβάλ Λονδίνου: Με «Άσπρο Πάτο» τα βραβεία.\nΦεστιβάλ Λονδίνου: Σινεμά στα χρόνια του COVID-19.\nΤο Cineplexx One της Θεσσαλονίκης πάει… Halloween!\nΕλληνικό box-office: Η Αττική αναμένει να βιώσει το… 30%!\nΑΝΤΡΕΪ ΤΑΡΚΟΦΣΚΙ. ΣΙΝΕΜΑ ΣΑΝ ΠΡΟΣΕΥΧΗ\nΓΑΤΑ ΣΤΟΝ ΤΟΙΧΟ\nΗ ΕΠΟΧΗ ΤΗΣ ΒΡΟΧΗΣ\nΙΜΕΛΝΤΑ ΜΑΡΚΟΣ: ΒΑΣΙΛΙΣΣΑ ΧΩΡΙΣ ΘΡΟΝΟ\nΜΙΑ ΛΕΥΚΗ, ΛΕΥΚΗ ΜΕΡΑ\nΟ ΒΑΣΙΛΙΑΣ ΓΑΪΔΑΡΟΣ\nΟ ΠΑΡΑΔΕΙΣΟΣ ΕΠΕΣΕ ΣΤΗ ΓΗ\nΤΑ ΣΚΥΛΙΑ ΔΕΝ ΦΟΡΑΝΕ ΠΑΝΤΕΛΟΝΙΑ\nΤΑ ΧΕΛΙΔΟΝΙΑ ΤΗΣ ΚΑΜΠΟΥΛ\nΤΟ ΓΕΡΑΚΙ ΤΟΥ ΦΙΣΤΙΚΟΒΟΥΤΥΡΟΥ\nΤΟ ΕΓΧΕΙΡΙΔΙΟ ΤΟΥ ΚΑΚΟΥ\nΤΟ ΤΕΛΕΥΤΑΙΟ ΜΑΘΗΜΑ\nANDREI TARKOVSKY. A CINEMA PRAYER\nKOTKA V STENATA\nRE DAI YU\nYAKARI: LA GRANDE AVENTURE\nΗ ΔΙΚΗ ΤΩΝ 7 ΤΟΥ ΣΙΚΑΓΟΥ\nΗ ΝΥΧΤΑ ΜΕ ΤΙΣ ΜΑΣΚΕΣ\nΚΑΘΑΡΣΗ: ΕΤΟΣ ΕΚΛΟΓΩΝ\nΤΟ ΚΑΛΕΣΜΑ 2\nΤΡΟΜΑΚΤΙΚΕΣ ΙΣΤΟΡΙΕΣ ΣΤΟ ΣΚΟΤΑΔΙ


Υπηρεσίες | Υφαντίδης\nΚάθε παιδικό δωμάτιο βάσει της ιδιαιτερότητας του χρήζει την απαραίτητη μελέτη έτσι ώστε να αξιοποιηθεί η κάθε επιφάνεια του με τον καλύτερο δυνατό τρόπο.\nΜετά από την ακριβή μελέτη του παιδικού δωματιου, το σχεδιαστικό team της εταιρειας, διαμορφώνει συγκεκριμένες προτάσεις, σύμφωνα πάντα με τις ανάγκες των πελατών και του κάθε παιδιού ξεχωριστά, για ένα άψογο αποτέλεσμα λειτουργικά αλλά και αισθητικά!\nΒάσει του εγκεκριμένου σχεδίου κατασκευάζουμε τα παιδικά σας επιπλα ενω το ειδικευμένο προσωπικό της εταιρείας μας επιβλεπει ολα τα σταδια της κατασκευης ώστε το αποτελεσμα να ποιστοποιεί την υψηλή ποιότητα των παιδικών επίπλων σας.\nΑπό την πρώτη στιγμή είμαστε κοντά σας!\nΜετά από την παραγγελία των επίπλων, ένας από τους διακοσμητές μας θα σας επισκευτεί στο σπίτι ώστε να επαληθεύσει τις διαστάσεις του δωματίου. Στη συνέχεια και σε σύντομο χρονικό διάστημα οι τεχνικοί μας αναλαμβάνουν να μεταφέρουν και να συναρμολογήσουν τα επιπλά σας.